EU : paket pomoći za Portugal i Draghi za šefa ESB-a | Politika | DW | 17.05.2011\nMinistri financija eurozemalja prihvatili su kredit za Portugal u visini od 78 milijarda eura. Predložili su i Talijana Marija Draghija za Trichetova nasljednika na funkciju predsjednika Europske središnje banke.\nPortugalski ministar financija Fernando Texeira dos Santos i povjerenik za financije Olli Rehn\n« Ministri su jednoglasno prihvatili pružanje financijske pomoći Portugalu koji je za to predao zahtjev 7.travnja », stoji izmedju ostalog u priopćenju ministara. Paket pomoći je bio nužan za osiguranje financijske stabilnosti eurozone. Trećinu kredita nosi europski fond za spašavanje, trećinu Europska unija, a trećinu MMF.\nZa uzvrat Portugal se obvezuje da će brzo smanjivati novo državno zaduženje te da će do temelja reformirati svoje gospodarstvo. Na taj način bi se trebalo suzbijati uzroke dužničke krize. Nadalje, Portugal je morao obećati da će « ohrabriti » privatne vjerovnike državnih pozajmnica da ih ne prodaju. To je bio uvjet Finske da dade na kraju svoj pristanak.\nSpašavanjem članica eurozone spašava se i euro?\nNakon Grčke i Irske, Portugal je postao treća zemlja eurozone koja je dobila kredite od međunarodne zajednice. Portugal je u travnju predao zahtjev da dođe pod zaštini kišobran od ukupno 750 milijarda eura. Program je određen na tri godine. Vlada u Lisabonu je ovisna o novcu, jer već 15.lipnja Portugal mora platiti dugove u visini od pet milijarda eura. Ministri financija svih 27 zemalja članica moraju odluku još jednom potrvrditi – ali pristanak je siguran.\nMMF je razočaran zbog grčkih refomi\nPrije davanja nove pomoći Grčkoj 17 zemalja eurozone žele pričekati preporuke povjerenistva koje preispituje stanje. U povjerenstvu sjede predstavnici EU-a, MMF-a i Europske središnje banke. Ocijena se očekuje sredinom lipnja. Kod MMF-a postoje navodno ozbiljne sumnje da li Grčkoj uopće staviti na raspolaganje nove kredite. Vlada razočarenje o grčkom reformskom programu, oko nedostatne privatizacije i promašajima smanjenja deficita ». Ukoliko bi MMF odbio isplatu idućeg dijela kredita od 12 milijarde eura u lipnju, tada bi Europljani preuzeli cijeli iznos kreditiranja.\nŠef Europske središnje banke Jean-Claude Trichet\nPovjerenik za financije Olli Rehn je naglasio kao « Grčka mora ubrzati svoje gospodarske reforme i osigurati potpunu provedbu programa privatizacije ». Rehn drži da je « apsolutno nužno da političke stranke završe svoje prepirke u korist dobrobiti cijele zemlje ». Slične riječi imao je i Jean-Claude Trichet, šef Europske središnje banke. « Nema drugog puta nego stroga provedba planova štednje », rekao je Trichet i dodao kako je to važno kako bi se srednjoročno ostvario trajan gospodarski rast, stvorila nova radna mjesta i osigurala stabilnost eura.\nMinistri predložili Draghija za Trichetova nasljednika\nMinistri zemalja eurozone predložili su da dosadašnjeg predsjednika Europske središnje banke Jean-Claudea Tricheta naslijedi Talijan Mario Draghi. Šef eurozone Jean-Claude Juncker je naglasio kako se Draghi osjeća obavezan euru i Europskoj uniji. Ministri su dali svoju jednoglasnu preporuku za Draghija. Konačnu odluku donose šefovi država i vlada na lipanjskom sastanku na vrhu u Bruxellesu.\nEuropski ministri zagovaraju za šefa Europskje srdedišnje banke Marija Draghija\nNakon što su Francuska i Italija već duže vremena zagovarali Draghija na spomenutoj funkciji, prošloga tjedna je i njemačka kancelarka Angela Merkel signalizirala svoju potporu. Draghi je „vrlo zanimljiva i iskusna ličnost koja se vrlo blizu našim predodžbama o kulturi stabilnosti i solidnog gospodarenja“, izjavila je Merkel za jedan njemački tjednik. Draghi je rođen 1947.godine u Rimu, oženjen je i otac dvoje djece. Završio je studij ekonomije u Rimu, a promovirao je u SAD-u. Do 2005.godine kada je postao guverner talijanske narodne banke, radio je kao potpredsjednik američke Investment banke Goldman Sachs.\nNa stastanku nije sudjelovao šef MMF-a Dominique Straus-Kahn, jer je proteklog vikenda uhićen u New Yorku. Tereti ga se da je „u kriminalnom seksualnom činu pokušao silovanje“. Na sastanku je Strauss-Kahna zamjenila zamjenica direktora MMF-a Nemat Shafik.\nUdvostručen europski krizni fond\nSada je odluka službena: proširuje se krizni fond za spašavanje članica eurozone koje se nalaze pred stečajem. Ministri financija članica eurozone bili su vrlo složni, na opće iznenađenje nazočnih. (15.02.2011)\nKljučne riječi Europska unija, mi istri, euro, Grčka, Portugal


Posjet učenika Osnovne škole Molve Područnoj školi za djecu s teškoćama u razvoju – Osnovna škola Đurđevac\nNASLOVNICA / Novosti / Posjet učenika Osnovne škole Molve Područnoj školi za djecu s teškoćama u razvoju\nPosjet učenika Osnovne škole Molve Područnoj školi za djecu s teškoćama u razvoju\nPovodom obilježavanja Svjetskog dana svjesnosti o autizmu, u utorak 2. travnja, našu školu posjetili su učenici Osnovne škole Molve. U pratnji učiteljice Katice Ištvan i dva roditelja, učenici 3. razreda upoznali su način rada naših učenika, polaznika 1., 2., 3. i 4. razreda.\nNakon kratkog programa koji su nam priredili naši gosti uslijedilo je nekoliko zajedničkih aktivnosti. U želji da se učenici što bolje upoznaju provedene su različite igre putem kojih su učenici naučili ponešto jedni o drugima. Poslije igre zajedničkim trudom domaćina i gostiju izrađeni su ukrasni pijevci koje su naši učenici u znak sjećanja poklonili svojim gostima.\nOsmijeh na licu učenika, nova prijateljstva i pozitivni dojmovi obilježili su ovaj susret. Nadamo se da će novostvoreno prijateljstvo potrajati i dalje, te da ćemo uskoro ponoviti druženje u OŠ Molve.


Tvrtka Bernarda i Varaždinske Toplice ugostili profesorice iz Španjolske u sklopu Erasmus+ projekta - Večernji.hr\nGošće iz Španjolske su u Hrvatsku doputovale u okviru Erasmus+ projekta „Work programme for VET staff mobility“\n16. travnja 2019. u 09:01 545 prikaza\nTvrtka Bernarda i Varaždinske Toplice ugostili su četiri profesorice iz Španjolske i njihovog domaćina, profesoricu Helenu Ivanac-Perutku, koordinatoricu EU projekata. Gošće iz Španjolske su u Hrvatsku doputovale u okviru Erasmus+ projekta „Work programme for VET staff mobility“, koji obuhvaća mobilnost profesora strukovnog sektora (VET), u sklopu kojega ciljevi i ishodi planski slijede zadani detaljni program.\nGošće su tijekom boravka u Varaždinskim Toplicama obišle gradsko središte, posjetile Arheološki park Aquae Iasae i Zavičajni muzej Varaždinske Toplice, kojim ih provela Spomenka Vlahović, ravnateljica Muzeja.\nA da ovo neće biti posljednjih posjet stranih gostiju Varaždinskim Toplicama i tvrtki Bernarda u sklopu europskih projekata, najavila je i sama profesorica Ivanac-Perutka.\n- Budući da su moji partneri, kolege, a slobodna sam reći i prijatelji s kojim radim EU projekte od 2015 godine Španjolci, Talijani, Portugalci, Nijemci, Norvežani, Rumunji, Mađari i Česi, nadam se da će se naša suradnja nastaviti u sklopu Erasmus+ programa. Sjeverna regija postat će baza projekta o kulturnoj baštini kao i drugih EU projekata koje planiram u skoroj budućnosti – zaključila je Helena Ivanac-Perutka.\nKljučne riječi Varaždinske toplice tvrtka Bernarda ERASMUS+


SLIJEDI NAM NOVI TOPLINSKI VAL - Ogulin u srcu\nSLIJEDI NAM NOVI TOPLINSKI VAL\nJedan toplinski val, onaj u lipnju, nekako smo pregrmjeli. Na sreću, kod nas nije bio toliko izražen kao u drugim dijelovima zemlje. Sada nam Vakula i kolege najavljuju novi toplinski udar, čiji će vrhunac biti u ponedjeljak. Pa je to eto vrijeme, da se malo podsjetimo najviših temperatura u „Lijepoj našoj“.\nDo sada, apsolutno najviša temperatura zraka u Hrvatskoj, izmjerena prema standardima Svjetske meteorološke organizacije, a to znači u hladu meteorološke kućice, zabilježena je 4. kolovoza 1981. godine u Pločama i iznosila je 42,8 °C. Koliko je bilo na suncu, bolje ni pomišljati. Bože sačuvaj.\nPred dvije godine, 10. kolovoza, Starigrad Paklenica, u kome zajedno sa Selinama velik broj Ogulinaca ima svoje vikendice, kuhao se je na temperaturi od 42,7 stupnjeva a naše županijsko središte Karlovac, zauzima na toj listi temperaturnih rekorda, treće mjesto. Ni četiri rijeke nisu ga uspjele spasiti od paklene vručine. Tamo su 5. srpnja 1950. godine, izmjerena 42,4 stupnja. Iste godine, 5. srpnja zabilježena je najviša temperatura u Ogulinu – 39, 5 stupnjeva.\nGotovo svi navedeni apsolutni maksimumi izmjereni su u srpnju i kolovozu, izuzetak je Virovitica gdje je apsolutni maksimum od 39,5 °C izmjeren 27. lipnja 1965. Vjerovatno je bilo i viših temperatura, ali u većini mjesta mjerenje je počelo polovicom prošlog stoljeća. Inače, prvi podaci o vremenu u Ogulinu, zabilježeni su pred više od stotinu godina - 1901-e. Od tada, meterološki se podaci bilježe s kraćim prekidima, a od 1946. godine, svaki dan.\nDakle, kako kažu naši prognostičari, toplinski val će dosegnuti svoj vrhunac u cijeloj zemlji u ponedjeljak, te će u unutrašnjosti Hrvatske predstavljati veliku, a na Jadranu i u dalmatinskom zaleđu vrlo veliku opasnost za zdravlje. Stoga se preporuča ne izlaziti i više se odmarati u najtoplijem dijelu dana, rashlađivati boravišne prostore, nostiti laganu i široku odjeću, uzimati dovoljno tekućine i laganu hranu, kroničnim bolesnicima prilagoditi terapiju teškim vremenskim uvjetima, te poduzimati i ostale mjere za zaštitu od vrućine. Uza sve to, ni jezero Sabljaci nije nam daleko a dobar je razlog da upravo tamo potražimo zaštitu od vrućine.\n#1 Demetrius 2020-02-15 11:04\nHere is my website :: cialis: [censored]abuycialis b.com


Narcissa je rođena kao najmlađa kćer Cygnusa Blacka i Druelle Rosier. Čistokrvna je vještica povezana s obitelji Black. Rođena je 1955. Imala je dvije starije sestre, Bellatrix i Andromedu. Kao i ostali članovi obitelji Black, ona je odgajana da favorizira čistokrvne čarobnjake, što je poslije i učinila. Baš kao i njezina sestra Bellatrix, ona je prekinula sve kontakte sa svojom sestrom Andromedom kada se ona udala za Teda Tonksa, čarobnjaka rođenog u bezjačkoj obitelji. Narcissa je također imala i dva rođaka: Siriusa i Regulusa, te mnoštvo daljih. Siriusova majka Walburga Black je uklonila Andromedino ime s obiteljskog stabla u kući. Narcissa je 1966. dobila svoj čarobni štapić, no o njemu nema poznatih podataka. Školovala se u školi magije Hogwarts gdje je svrstana u slytherinski dom. Vjerojatno je bila dobra učenica, a tamo je i upoznala svog budućeg supruga Luciusa Malfoya.\nNakon školovanja Narcissa se udala za bogatog i čistokrvnog čarobnjaka Luciusa Malfoya. Udala se između 1972. i 1979. Obitelj Black se složila s time. Narcissin je rođak Regulus poginuo u Prvom ratu - ubili su ga Inferiusi u špilji gdje je bio skriven medaljon u Voldemortovom posjedu. Lucius i Narcissa su živjeli u lijepoj vili Malfoy. Lucius je postao smrtonoša što je Narcissa odobravala, iako tada nije i sama bila smrtonoša. 5. lipnja 1980. rodila je sina kojeg su nazvali Draco (puno ime 'Draco Lucius Malfoy'). Narcissin drugi rođak Sirius je zatvoren u Azkaban jer se mislilo da je zločinac i da je ubio 13 ljudi u Godricovom dolu; za to ga je optužio nekadašnji prijatelj Peter Pettigrew. U zatvoru je završila i njezina sestra Bellatrix Lestrange zbog niza zločina koji je počinila, među njima mučenje Franka i Alice Longbottom. Uhićeni su i njen suprug i šogor. Lucius je također uhvaćen i optužen da je smrtonoša, a on se pretvarao da je bio pod kletvom Imperius te je tako izbjegao zatočeništvo u Azkabanu. Lucius je ostao dio društvene elite, bogat i moćan. Bio je prijatelj s ministrom magije Fudgeom i njegovim ljudima, te je često donirao i dijelio novac. Ipak, i ona i Lucius su još uvijek favorizirali čistokrvne čarobnjake nasuprot ostalih, miješane ili mutne krvi.\n1991. je njihov sin Draco Malfoy morao krenuti u školu. Lucius je htio da Draco ide u Durmstrang, školu negdje u Europi, i to iz više razloga: jer je ravnatelj škole njegov stari prijatelj Igor Karkaroff, jer se tamo uči crna magija, i zato što se tamo primaju samo čistokrvni čarobnjaci ili mješanci, dok se nipošto ne primaju oni koji dolaze iz bezjačkih obitelji. Ipak, Narcissa je htjela da Draco ide u Hogwarts jer joj je tu bliže, pa je tako i bilo. U 1. dijelu se spominje da mu je svako malo slala nešto slatkiša i neke stvari po njegovoj sovi. 1994. je otišla s obitelji na Svjetsko prvenstvo u metloboju 1994. Lucius je nešto donirao sv. Mungu, a ministar magije Cornelius Fudge im je dao da sjede u VIP loži. Tada je Harry prvi put uživo vidio Narcissu. Lucius je tada sudjelovao u napadu na bezjake, a Narcissa i Draco su bili kod stadiona.\nDrugi čarobnjački ratUredi\nU 1996., njezina sestra Bellatrix i muž Rodolphus bježe iz Azkabana. Voldemort se 1995. vratio i sada traži od Luciusa Malfoya i drugih smrtonoša da mu donesu kristalnu kuglu koja sadrži zapis proročanstva koje je izrekla Sybill Trelawney iz Odjela tajni u Ministarstvu magije. U to vrijeme Sirius je zanemarivao obiteljskog kućnog vilenjaka Kreachera koji je otišao na Božić k Bellatrix i Narcissi. Doznale su neke informacije, recimo to da Harry jako voli svog rođaka. Narcissa je te informacije proslijedila lordu Voldemortu. Voldemort je u Harryja ubacio lažne snove pa su se zaputili u Odjel tajni. Bitka je započela, 12 smrtonoša se borilo protiv 6 djece i 6 članova Reda Feniksa. Narcissa nije bila prisutna, ali Bellatrix i Lucius Malfoy jesu. Bellatrix je kletvom ubila Siriusa te je on nestao u velu, a Lucius Malfoy je uhvaćen (uz pomoć Albusa Dumbledorea) te poslan na robiju u Azkaban. Narcissa je tako sama ostala s Dracom. Voldemort je kasnije doznao i da je Lucius uništio njegov dnevnik-horkruks. Lord Voldemort je naredio Dracu da ubije Albusa Dumbledorea, osmisleći to kao osvetu za Luciusovu propast. Narcissa i Bellatrix su te godine, tj. u ljeto 1996., išle u Prelčev kraj kod prijatelja Severusa Snapea. Narcissa je bila uvjerena da je Dracov zadatak osveta te je molila Severusa da joj pomogne. To se nije sviđalo Bellatrix, iako je ipak išla s njom. Bellatrix je vezala Narcissu i Severusa Neprekršivom zakletvom kojom je Severus obećao da će ubiti Albusa Dumbledorea umjesto Draca, ako to bude potrebno. Kasnije, Narcissa i Draco su viđeni u dućanu gđice Malkin kako kupuju pelerine. Harry i Malfoyevi su se odmah porječkali. Draco je tad imao Tamni znamen. Narcissa i Draco su otišli u drugi dućan. Draco je pokušavao ubiti Dumbledorea što je rezultiralo bitkom u kojoj je Severus Snape bacio ubojitu kletvu na Dumbledorea te ga ubio, time ne prekršivši zakletvu.\nSmrtonoše u vili MalfoyUredi\nHarry u vili MalfoyUredi\nNarcissa je ponosna, arogantna i bogata žena. Kao i ostali iz obitelji Black i Malfoy, ona vjeruje u nadmoć čiste krvi te ne voli čarobnjake rođene u bezjačkim obiteljima, a niti mješance. Nije voljela ni vukodlaka Fenrira Greybacka, a ni sestru Andromedu s kojom je prekinula sve veze kad se udala za čarobnjaka 'mutne krvi'. Ona voli moć i bogatstvo. Podupirala je Luciusa u odanosti lordu Voldemortu, iako sama nikad nije bila smrtonoša (u 7. dijelu se pojavljivala kao Voldemortova pomoćnica). Ipak, bila joj je važnija obitelj nego Gospodar tame, te je spasila Harryja. Tražila je pomoć kad je bila u nevolji, i to od prijatelja, primjerice profesora Snapea.[HP5]\nMagijske sposobnosti i vještineUredi\nDobavljeno iz "https://hr.wikipedia.org/w/index.php?title=Narcissa_Malfoy&oldid=6217063"


Kako liječiti alergiju na oči kućnim lijekovima\nOdličan kućni lijek za alergiju na oči je primjena obloga s hladnom vodom koji mogu pomoći u ublažavanju iritacije odmah ili pak od biljaka poput Eufrazije ili kamilice napravite čaj koji se uz obloge može nanijeti na oči.\nUz to, osobe s alergijom na oči trebaju izbjegavati ogrebotine ili trljanje očiju i izlaziti van kad je razina peludi u zraku visoka, posebno usred jutra i u sumrak, ili ako izlaze iz kuće, moraju nositi zaštitne naočale. oči peludi se što više dodiruju.\nDa biste ograničili izloženost alergenima, možete koristiti i antialergenske jastučnice, često mijenjati plahte i izbjegavati posjedovanje prostirki kod kuće kako biste izbjegli nakupljanje peludi i drugih tvari koje mogu izazvati alergiju.\nKamilica je ljekovita biljka s umirujućim, ljekovitim i protuupalnim svojstvima, pa primjena obloga s ovom biljkom pomaže u ublažavanju simptoma alergije u očima.\nCvjetove kamilice prelijte kipućom vodom i ostavite da odstoji oko 10 minuta. Ostavite da se ohladi, a zatim namočite obloge u taj čaj i nanesite na oči oko 3 puta dnevno.\n2. Oblozi od Eufrazije\nOblozi pripremljeni s infuzijom Eufrazije korisni su za nadražene oči jer smanjuju crvenilo, otekline, suzne oči i peckanje.\n5 žličica nadzemnih dijelova Eufrazije;\nUlijte kipuću vodu preko Eufrazije i pustite da odstoji oko 10 minuta i pustite da se malo ohladi. Namočite oblog u infuziju, ocijedite i nanesite na nadražene oči.\n3. Biljna otopina za oči\nTakođer se može koristiti otopina s nekoliko biljaka, poput nevena, koji umiruje i zacjeljuje, bazge s protuupalnim svojstvima i Eufrazije, koja je trpka i ublažava iritaciju oka.\n1 žličica suhog cvijeta bazge;\n1 čajna žličica suhe Eufrazije.\nBilje prelijte kipućom vodom, a zatim poklopite i ostavite da se ulijeva oko 15 minuta. Procijedite kroz filter za kavu da biste uklonili sve čestice i upotrijebite kao otopinu za oči ili namočite pamuk ili obloge u čaj i nanesite na oči najmanje tri puta dnevno tijekom 10 minuta.\nAko ti lijekovi nisu dovoljni za liječenje problema, trebate otići liječniku kako bi vam propisao učinkovitiji lijek. Znate koji tretman za alergiju na oči.


Zajednica sportova Općine Konavle dodijelila priznanja za 2018. godinu\nZajednica sportova Općine Konavle u četvrtak navečer u Zavičajnom muzeju Konavle u Čilipima dodijelila je nagrade i priznanja konavoskim sportašima i sportskim djelatnicima za 2018. godinu. Vjerojatno se sad mnogi od vas pitaju zašto mi pišemo nešto o događanju u Čilipima, a odgovor je vrlo jasan - kad gruđani dobijaju nagrade, o tome se piše!\nU malo skučenom prostoru okupljene je prvo pozdravila domaćica Antonija Rusković Radonić, a potom je voditeljsku ulogu preuzeo poznati voditelj Ivica Puljić, koji je redom predstavljao dobitnike nagrada i upoznavao nas s njihovim postignućima.\nNagrade za dogogodišnji volonterski rad i doprinos razvoju sporta u Konavlima dobili su Luko Hendić, naš Miho Miljak i Ivo Bobić.\nZa najbolju ekipu u prošloj godini proglašena je Nogometna akademija Konavle, za koju je nagradu preuzeo Luko Subašić, najbolji trenerica i trener su Matijana Staničić i Frane Lojić, a najbolji sportašica i sportaš Konavala u 2018. godini su mlada judašica Petra Đurković i triatlonac Jakša Diklić.\nNa kraju se prisutnima obratio i načelnik općine Božo Lasić, koji nas je upoznao s planovima i projektima u sportu za naredne godine, koji će još više unaprijediti bogati konavoski sport i nadamo se pomoći u stvaranju još više vrhunskih sportaša. Glazbene predahe je prigodno popunila lokalna klapa "Čilipi".


RIVLIN HRVATSKOJ: ‘U ime izraelskog naroda zahvaljujem se od srca za vašu hrabrost i velikodušnost’ – NACIONAL.HR\nLetačke posade 93. zrakoplovne baze Hrvatskog ratnog zrakoplovstva i protuzračne obrane (HRT PZO) koje od petka s dva Canadaira CL-415 sudjeluju u gašenju požara u Izraelu, u nedjelju je posjetio izraelski predsjednik Reuven Rivlin, izvijestili su u ponedjeljak iz Ministarstva obrane RH, dodajući da iako su aktivni požari ugašeni, na pojedinim lokacijama još gori.\nIako su aktivni požari ugašeni, na pojedinim lokacijama još uvijek izbijaju požari manjeg intenziteta, pa je tako jutros u 6 sati jedan hrvatski Canadair poletio u novu akciju gašenja požara.\nIzraelski predsjednik Rivlin izrazio je zahvalnost izraelskog naroda i najviših državnih vlasti za snažni doprinos i pomoć hrvatskih zračnih snaga u gašenju velikih požara na području Izraela, ističu iz MORH-a.\nPozdravljajući predstavnike međunarodnih protupožarnih snaga koje pomažu u Izraelu, predsjednik Rivlin je po povratku iz Natafa, koji je stradao u požarima, rekao da su stanovnici zahvalni letačkim posadama jer nitko nije ozlijeđen.\n„U ime izraelskog naroda zahvaljujem se od srca za vašu hrabrost i velikodušnost, a svoju zahvalnost uputit ću i vašim državnim čelnicima koji su odgovorili na naš poziv za pomoć bez oklijevanja. Pokazali ste što je pravo i iskreno prijateljstvo, do sada ste bili heroji u svojim zemljama, a sada ste heroji u našoj zemlji. Svatko je od vas ostavio svoju obitelj, dom i zemlju, ukrcao se u zrakoplov i u kratkom vremenu pružio svoju ruku pomoći u spašavanju života, i stoga vam još jednom zahvaljujem“, poručio je predsjednik Rivlin.\n„Još je jednom naglašena iznimna uloga hrvatskih snaga u gašenju požara, a ponajviše brzina dolaska hrvatskog kontingenta jer se od poziva pa do pristizanja sve odigralo praktički u 24 sata te smo tako, bez obzira na udaljenost Izraela od Hrvatske, bili među prvima koji su počeli pružati pomoć u gašenju požara iz zraka“, istaknuo je pukovnik Turković.\nTags: Izrael vatrogasci požari Reuven Rivlin


Krov Europe: Elbrus (5642 m) ili Mont Blanc (4810 m)? | Vitez.info\nKrov Europe: Elbrus (5642 m) ili Mont Blanc (4810 m)?\nPiše: Bruno Grebenar\nObzirom da su u posljednjih mjesec dana Elbrus, opisivan kao Krov Europe, dva Vitežana uspješno osvojila, osjećam potrebu da objasnim zašto su i Elbrus, ali i Mont Blanc najviši vrhovi Europe.\nProstorni obuhvat Europe, kolijevke brojnih civilizacija i kultura, oduvijek se mijenjao. Ovisno o upoznavanju novih dijelova svijeta i njihovom osvajanju, Europa se širila pa i smanjivala. Asirci su joj dali ime, odnosno cijeli prostor koji je bio zapadno od asirskog središta u današnjem Iraku nazvali su Ereb, što znači zapad. Stari Grci su pod pojmom Europe smatrali zapadnu obalu Egejskog mora, dok je Rimljanima bilo značajniji prostorni obuhvat civiliziranog odnosno rimskog svijeta, za razliku od neciviliziranog, nerimskog ili barbarskog dijela. Kasnije, kao jedan od značajnijih kohezivih elemenata za Europski kontinent je bilo kršćanstvo, pa i latinski jezik. Vremenom, zbog različitih društveno-geografskih elemenata, zaseban položaj Europe ostaje neupitan. Iako, kasnije u Europi djeluju i brojne dezintegracijske sile, pojam Europe kao zasebnog kontinenta ostaje neupitan.\nMeđutim, zašto uopće dovoditi u pitanje teritorijalnost europskog kontinenta?! Europa, prirodno-geografski nije zaseban, jasno izdvojen kontinent poput Južne i Sjeverne Amerike, Afrike ili Australije i Antarktike. Naime, Europa i Azija zajedno čine kontinentalnu masu Euroaziju. Prema tome, Europu bismo mogli promatrati samo kao potkontinent, kao Indijski potkontninent, na primjer. Međutim, zbog ranije spomenutih društveno-geografskih elemenata, Europa je zasigurno izdvojena kao zaseban kontinent iznimno velikog povijesnog značaja.\nShodno tomu, granice Europe su se često „dovodile u pitanje“. Njena sjeverna, istočna i južna granica su razmjerno jasno određene atlanskim odnosno sredozemnim morskim pročeljem. Najveće razlike su, pak, bile oduvijek na istočnoj europskoj granici. Tek u 18. stoljeću Šveđanin Strahlenberg predlaže gorje Ural kao istočnu granicu, što je prihvaćeno tek stoljeće kasnije. Danas je konvencionalno utvrđeno da granica između Europe i Azije prolazi gorjem i rijekom Ural, potom sjevernom obalom Kaspijskog jezera, a zatim rijekama Kumom i Manyč te Azovskim i Crnim morem sve do Bospora i Dardanela. U tom slučaju, neupitno je da je najviši vrh Europe Mont Blanc ili Monte Bianco (4810 m). Međutim, uzme li se u obzir političko-geografsko načelo, koje se između ostalog koristi i za uspostavljanje sredozemne europske granice, istočna europska granica se povlači na granicu između Rusije i Kazahstana, odnosno preko planine Kavkaz. U tom slučaju krov Europe postaje planina i vrh Elbrus (5642 m) kao najviši vrh Kavkaza.\nUzevši u obzir sve navedeno, istočnu europsku granicu teško je sa sigurnošću utvrditi i potvrditi, pa prema tome možemo s veseljem reći da su naši Vitežani, zaista osvojili krov Europe, popevši se na Elbrus. Isto tako, i svi oni Vitežani koji su ranije penjali Mont Blanc, također su bili na europskom krovu.\n*Korištena literatura: Atlas Europe – grupa autora, Leksikografski zavod Miroslav Krleža, Zagreb, 1997.\nPrethodni članakVrebao žrtve na Facebooku: D.T. uhićen zbog dječje pornografije\nSljedeći članakArapi u Lepenici klanjali u dvorištu crkve


Zelena oaza za opuštanje u stanu u Prečkom - Jutarnji List\nODMOR NA PETOM KATU\nZelena oaza za opuštanje u stanu u Prečkom\n09.06.2019. u 01:48\nPredstavljamo balkon veličine 5,40 kvadrata u stanu od 39 četvornih metara u Prečkom uređenom bez greške. Vlasnica nam je beskompromisno otvorila vrata svojeg doma i s nama podijelila svoju priču, a što je sve prošla pročitajte u nastavku.\nBudući da je balkon bio jedan od uvjeta prilikom traženja stana, njegovu uređenju posvećena je dodatna pažnja. Iako vlasnica isprva nije imala jasnu viziju kakav bi vanjski namještaj odabrala, znala je odakle početi - od odabira i postavljanja drvene podne obloge.\n- Decking na balkonu bio je nešto što sam znala da želim. I tu nije bilo dileme, bez ozbira na cijenu - kaže vlasnica i dodaje kako je decking dao potpuno novi izgled balkonu, a za razliku od keramičkih pločica.\nDecking ili drveni pod nije tradicionalan stil na našim prostorima, ali je svakako ljepši i topliji od običnih pločica postavljenih na betonu\n- Ovako mogu bosa hodati po balkonu, mogu vježbati vani, sjediti na podu... Nadam se da ću se moći i sunčati - smije se vlasnica i dodaje kako je angažirala tvrtku Drvene terase, koji su prvo došli na izmjeru, zatim dogovorili termin za postavljanje, a sve je bilo gotovo u sat vremena.\nJeftinije europske vrste drveta termičkim i kemijskim obradama pretvaraju se u kvalitetnu podnicu kojoj vremenski utjecaji ne mogu ništa. Najpoznatiji je termički obrađen jasen, koji se peče na 220 Celzijevih stupnjeva, a na taj način od jeftinijeg rješenja za parkete postaje vrhunski materijal za izradu podnih obloga na balkonu ili terasi, a po boji je sličan tropskim vrstama\nDrvena obloga slagala se na potkonstrukciju tako da s gornjom oblogom čini vodopropusnu plohu. Voda i prljavština skupljaju se u tzv. čepićima, a budući da balkon ima nagib, ništa se ne zadržava. Što se tiče materijala, korišten je termo jasen, koji se peče na temperaturi od 220 °C. Podnice obrađene na taj način postaju tvrđe, stabilnije i otpornije na vremenske utjecaje.\n- U područjima s kišom i snijegom decking je odlično rješenje jer se kod eventualnog propuštanja hidroizolacije lako rastavlja. Na taj način curenje se lako sanira, dok kod pločica imate pravu noćnu moru. Uz to, terasa od drveta je slabe toplinske vodljivosti te je na prvi dodir mnogo toplija, ne kliže se i općenito se odlično uklapa u svaki stil gradnje - kažu iz tvrtke Drvene terase i dodaju kako je termički tretirani jasen znatno povoljniji od, primjerice, tikovine, koja je najpoznatiji prirodni materijal za decking.\nŠto se tiče trajnosti i održavanja, vlasnica potvrđuje kako je decking izdržao prvu zimu bez problema.\n- Budući da je to drvo, ono diše, živi i malo se mijenja. U svakodnevnoj uporabi dovoljno ga je prebrisati krpom i vodom - kaže.\nDruga želja, nakon deckinga, odnosila se na biljke, a tad je na red došao i vanjski namještaj. U odnosu na interijer stana u kojem prevladava bež boja, na balkonu je željena bijelo-zelena kombinacija s nosećim namještajem u crvenoj.\nDruga želja, nakon deckinga, odnosila se na biljke, a tad je na red došao i vanjski namještaj. U odnosu na interijer stana u kojem prevladava bež boja, na balkonu je željena bijelo-zelena kombinacija s nosećim namještajem u crvenoj boji.\n- Prije sam živjela u Dugavama u stanu koji nema balkon i kada smo se preselili u Špansko, okusila sam što znači imati balkon i jednostavno sam znala da ga moj stan mora imati. Od toga nisam htjela odustati. Balkon je dovoljno velik da se na njemu može i ručati, i družiti, i čitati, a navečer uživam kad mi dođu gosti i kad upalim svijeće... - kaže vlasnica i dodaje kako voli boraviti na balkonu, a kada otvori balkonska vrata ima dojam dodatne prostorije u stanu, ali na otvorenom.


Tajna mapa koja vodi do podvodnog blaga vrijednog nekoliko milijardi dolara\nPionir američkog svemirskog programa otkriće je sačuvao za sebe, analizirao ga kroz nekoliko desetljeća, a na temelju svojih zaključaka napravio tajnu kartu koja otkriva nezamislivo podvodno bogatstvo.\nPunkufer.hr 24.05.2017 09:52\nGordon Cooper je 1963. godine u letjelici Faith 7 oborio rekord za najduži svemirski let u trajanju od 122 sata. Iako mu je misija bila pronaći skrivena nuklearna postrojenja na Zemlji, primijetio je stotinjak anomalija u području Južnih Kariba.\nPionir američkog svemirskog programa otkriće je sačuvao za sebe, analizirao ga kroz nekoliko desetljeća, a na temelju svojih zaključaka napravio tajnu kartu koja otkriva podvodno bogatstvo vrijedno nekoliko milijardi dolara.\nU nadi da će nastaviti istraživanje i pronaći blago, prije svoje smrti Cooper je tajnu o skrivenom blagu podijelio sa svojim dugogodišnjim prijateljem Darrellom Miklósom.\nCooperovo blago je avanturistička serija temeljena na stvarnim događajima, a predstavlja lov na zemaljsko blago koji je započeo u svemiru. Serija prati lovca na blago Darrella Miklósa koji pokušava dešifrirati kartu i materijale koje je dobio u nasljedstvo od astronauta Gordona Coopera.\nU vrijeme velikih geografskih otkrića, Španjolci, Francuzi, Englezi i Portugalci izgubili su tisuće brodova na moru. Olupina broda Atocha skriva blago u vrijednosti 600 milijuna dolara koje se do danas pokušava izroniti na površinu. Istraživačima je trebalo 17 godina da uopće lociraju olupinu punu blaga.\nKoristeći kartu blaga iz svemira, Darrell je isplovio i za 17 sati, ne nekoliko godina, locirao brodsku olupinu. Sutradan je pronašao još jednu, dva dana kasnije pronašao je treću, a zatim četvrtu i petu olupinu. Karta ne samo da je stvarna, već je gotovo u milimetar točna!\nPronašao je više olupina u jednom tjednu nego što su najbolji lovci na blago pronašli kroz cijelu povijesti. Karta predstavlja stotine olupina diljem svijeta, te je vjerojatno jedan od najvrjednijih komada papira na svijetu, kaže izvršni producent serije Cooperovo blago Joseph Boyle.\nŠto je Miklós sve pronašao uz pomoć mape pogledajte u nedjelju 28. svibnja u 22.00 sati u serijalu Cooperovo blago na Discovery Channelu.\n#lov na blago


Hrvatska reprezentacija | Na ljeto stiže nova ponuda za Brozovića - Hrvatska reprezentacija\nNa ljeto stiže nova ponuda za Brozovića\nPiše: Marino Roko Gabrić\nObjavljeno: 09.04.2017 u 01:15\nMarcelo Brozović/Foto: inter.it\nNa adresu milanskog Intera uskoro bi mogla sletjeti ponuda teška 30 milijuna eura za usluge hrvatskog reprezentativca Marcela Brozovića, javljaju talijanski mediji.\nIako je interes nekolicine engleskih klubova za usluge 24-godišnjeg Hrvata već odavno notiran, nova ponuda ne dolazi iz Engleske, već iz redova kineskog prvoligaša. Naime, prema pisanju talijanskog Tuttosporta, kineski Tianjin spreman je ispuniti klauzulu tešku 30 milijuna eura te dovesti hrvatskog veznjaka u svoje redove.\nHoće li Brozović iz drugog pokušaja prihvatiti ponudu iz Kine, teško je vjerovati. Međutim, jedno je sigurno – situacija je daleko drukčija nego na zimu kada je odbio prvu ponudu iz Kine. U posljednje vrijeme njegove igre u dresu Intera i nisu najbolje zbog čega ima sve manju minutažu u prvoj momčadi. A i milanski Inter ne bi imao ništa protiv 30 milijuna eura čime bi izbjegao restrikcije financijskog fair playa.\nMeđutim, kako se o radi o relativno mladom igraču pred kojim su najbolje godine u karijeri, odlazak u Kinu i nije najprivlačnija opcija. Bliže smo vjerovanju kako ćemo “Broza” sljedeće sezone ipak gledati u dresu nekog engleskog premierligaša.\n[VIDEO] Primera: Real krenuo u obranu naslova uvjerljivom pobjedom, crveni karton Ramosa\nReal Madrid u obranu naslova španjolske Primere krenuo je pobjedom. Na Riazoru je pred 27 770 gledatelja...\n[VIDEO] Španjolski Superkup: Real Madrid ponovno pobijedio Barcelonu i osvojio trofej\nNakon što je Real Madrid u prvoj utakmici Superkupa Španjolske s 3:1 pobijedio Barcelonu, u uzvratu se...\nHNS objavio cijene ulaznica za Kosovo i Finsku\nPred hrvatskom nogometnom reprezentacijom su dvije kvalifikacijske utakmice za Svjetsko prvenstvo u Rusiji. Hrvatska na Maksimiru 2. rujna...\nSusprezanje suza i jadikovka: Bili smo bolji, ovo je čisti peh\nUmjesto usporenih snimaka hrvatskih golova i hrvatske radosti prolaska u četvrt-finale, nešto prije ponoći u izravnom TV-prijenosu...


Komemoracija u Borovu Naselju: "Treba šutjeti pred žrtvama, ali ne i o žrtvama" - Vijesti - Index.hr\nKomemoracija u Borovu Naselju: "Treba šutjeti pred žrtvama, ali ne i o žrtvama"\nutorak, 19.11.2013. 17:07\nDAN poslije sramotnih događanja u Vukovaru gdje su žrtve stavljene u drugi plan, obilježavanje tragične 22. obljetnice stradanja nastavljeno je komemoracijom u Borovu Naselju.\nUčenici vukovarskih osnovnih škola upalili su svijeće uz prometnice u Borovu Naselju. Počast žrtvama odana je ispred ostataka Borovo commercea. U toj zgradi je nakon pada Vukovara ubijeno 178 civila i ranjenika koji su ondje potražili sklonište.\nNakon programa ispred srušene zgrade u krugu tvornice Borovo, sudionici komemoracije u Koloni sjećanja uputili su se do župne crkve.\nOdavanje počasti najavile su predstavnice srbijanske nevladine udruge Žene u crnom, koja već godinama sudjeluje u programu Dana sjećanja na žrtvu Vukovara. One su jučer u Beogradu zatražile su da se na mjestima logora Stajićevo i Begejci postave spomen-ploče u cilju pomirenja i vraćanja povjerenja.\nNiske zatvorske kazne počiniteljima ratnog zločina na Ovčari, nazvale su uvredom vukovarskih žrtava. Žrtvama se počast odaje i na spomen-obilježju masovne grobnice na farmi Lovas.\nPo podacima vukovarskih stradalničkih udruga, na sam dan okupacije Borovo naselja, 19. studenog 1991. godine u toj je gradskoj četvrti ubijena 51 osoba, a u cijeloj četvrti je u skoro tri mjeseca opsade grada poginulo 176 civila i branitelja. Od oko 800 ranjenika, koliko ih je bilo u podrumu Borovo commerca, njih 115 je odvedeno u nepoznato.\n"Često nam se čini da narod lako zaboravlja žrtvu, ali ovi dani u Vukovaru govore nam da nije tako", kazala je na komemoraciji predsjednica Udruge roditelja i obitelji zarobljenih i nasilno odvedenih hrvatskih branitelja “Vukovarske majke” Manda Patko. Upozorila je da se još ne zna sudbina 297 branitelja i civila nestalih u Vukovaru u Domovinskom ratu.\nIako se čini da Vukovar kako godine odmiču gubi snagu moć, snaga i moć toga grada sve su jači, ocijenila je Manda Patko i poručila: "Treba šutjeti pred žrtvama, ali ne i o žrtvama".\nObilježavanja Dana sjećanja na žrtvu Vukovara nastavlja se sutra odavanjem počasti žrtvama ubijenima u Veleprometu i na Ovčari te 9. novinarsko-književničkim susretom "Grad - to ste vi" posvećenom ratnom izvjestitelju Hrvatskoga radio Vukovara Siniši Glavaševiću, ubijenom na Ovčari 20. studenoga 1991\nOdana počast stradalima na spomen-obilježju na farmi Lovas\nBacanjem vijenca u Dunav u Borovu, te polaganjem vijenaca i paljenjem svijeća podno spomen-obilježja masovne grobnice na farmi Lovas između Borova i Dalja odana je počast braniteljima i civilima ubijenima na tim mjestima 1991. godine.\nBacanjem vijenaca u Dunav iz brodice Sv. Bono u Borovu je odana počast za oko stotinu žrtava ubijenih na tom mjestu i bačenih u Dunav nakon 18. studenoga i sloma obrane Vukovara. Prema podacima udruge 'Vukovarske majke', samo 19. studenog na tom je mjestu ubijeno i bačeno u Dunav 54 branitelja i civila. Milka Pančić u Borovu je izgubila kćer Jelenu koja je tada imala samo 19 godina.\n"Dovedena je u Borovo Selo, tragala sam za nju ali još je nisam našla. Svi šute i ne govore. Kažu samo da je viđena u Borovu Selu, tu u školi. Tako su mi ispričali. Ja nisam bila tu. Rekli su mi da je viđena živa šest dana poslije pada Vukovara i da je odvedena. Žao im je bilo, mlada je, ali sve će reći. A ona, kažu ništa nije progovarala na ispitivanju. Bila je tvrda kao metal", kaže Pančić.\nZa nju je vrijeme stalo 1991. godine.\n"Od 1991. godine se nisam maknula dalje niti koraka. Težina je bila 1991. kad su zarobljeni odvedeni, nismo znali gdje su i sada još uvijek ostaje težina zato što ne znamo gdje su. 9.11. je napunila 19 godina, deset dana je ušla u 20. godinu, 19. je zarobljena u Borovo commerceu i dovedena tu u Borovo Selo u školu", priča Milka Pančić.\nSvake godine na obale Dunava dolazi i Verica Dujić koja još uvijek traga za svojim suprugom.\n"Osjećaji uvijek ostaju isti. Mijenjati se ne mogu. Žao nam je uvijek, još pogotovo taj dan kada dođemo na to mjesto, sjetimo se i bude još samo gore. I ja još uvijek tražim muža, možda je i on završio u Dunavu, nikad se ne zna".\nMeđu brojnima koji dolaze odati počast žrtvama su i oni koji su pronašli svoje najmilije, ali koji suosjećaju s obiteljima onih koji svoje još uvijek traže.\n"Za ovo mjesto me vežu moji prijatelji, od 1991. godine kada tražili našu djecu jer je moj nestao u Vukovaru, pa sam ga nakon 11 godina našla u Vukovaru. Sada idem kod prijatelja koji su zajedno sa mnom tražili i njih podržavam. Rekli smo nećemo se razdvojiti dok ne nađemo sve".\nFarma Lovas kod Borova bila je danas posljednja postaja odavanja počasti i molitve za žrtve pronađene u toj masovnoj grobnici. Iz nje su 2001. godine ekshumirani posmrtni ostaci 24 hrvatska branitelja i civila. Vijence su položile 'Vukovarske majke', izaslanstvo Grada Vukovara i članovi beogradske nevladine udruge 'Žene u crnom'. Molitvu je izgovorio župnik Župe sv. Josipa Radnika fra Vjenceslav Janjić.


Žugalica | Znet.hr\nSve što vas smeta, nervira, opterećuje, čudi i zamara u Zadru i okolici unesite u donji formular a Z NET ispitati će stvari u vaše ime…\nPrepišite kod zbog sigurnosti:\nZato jer vas zanima kad će se na semaforu na kojem ne znate kakvo svjetlo gori kad prži sunce a svaki dan se tuda vraćanje kući s posla promjeniti žarulja. Zato jer ne znate tko su bili članovi žirija koji je odabrao spomenik koji vas bode u oči. Zato jer ne znate kakav je gradski proračun i koliko je potrošeno na istrošene oznake na cesti ispred vaše zgrade. Zato jer bi i vi dobili poticaj a ne znate kako. Zato jer nema noćne linije javnog prijevoza i ne znate kad će se uvesti.\nTo se neće dogoditi jer sva vaša pitanja zaprima redakcija Z NET portala koja ih kasnije prosljeđuje i istražuje. Vaša anonimnost je potpuno zagarantirana, a radno mjesto sigurno! Vaš email (koji je obvezan) trebamo samo kako bi upit bio valjan.\nPa… sve osim kojim danima vam je ciklus ili kako zadiviti curu. Ukratko – sve što vas zanima, muči, tlači, tišti, smeta, diže živce a da je vezano za javnost, politiku, javne ustanove, gradske i županijske oce…


U tjednu mobilnosti besplatan prijevoz djece do 12 godina i bicikala u vlakovima - H-Alter - Udruga za medijsku kulturu\nU tjednu mobilnosti besplatan prijevoz djece do 12 godina i bicikala u vlakovima\n13.09.2019. 13:17 Vijesti Ispiši\nHŽ Putnički prijevoz i ove se godine uključio u obilježavanje Europskog tjedna mobilnosti, koji se pod sloganom Krećite se s nama od 16. do 22. rujna održava u više od 2.000 europskih gradova.\nTijekom Europskog tjedna mobilnosti HŽ Putnički prijevoz odobrava besplatan prijevoz djece do 12 godina, a organizirat će i posebna putovanja u cilju popularizacije prijevoza vlakom za djecu vrtićke dobi. Besplatne karte za djecu potrebno je preuzeti na blagajnama.\nTakođer, u suradnji s udrugom Sindikat biciklista od 16. do 22. rujna HŽPP odobrava besplatan prijevoz bicikala u vlakovima u kojima je omogućen prijevoz bicikala (više informacija možete pronaći na http://www.hzpp.hr/prijevoz-bicikala).\nCilj Europskog tjedna mobilnosti je poticanje javne svijesti i aktivnosti građana usmjerenih protiv onečišćenja okoliša uzrokovanog povećanjem opsega prometa u gradovima, čime se pridonosi poboljšanju kvalitete života građana.\nViše informacija o ovogodišnjem Europskom tjednu mobilnosti možete pronaći na www.mobilityweek.eu.\nKljučne riječi: Hrvatske željeznice, tjedan mobilnosti\nSindikat hrv. željezničara\nSindikat hrvatskih željezničara: "Zaustavite propadanje željeznica"\nŠtrajk tijekom rata - pad na ispitu rodoljublja\nSindikat hrvatskih željezničara: Nije kriv snijeg već podjela HŽ-a na četiri tvrtke\nNa mrtvom kolosijeku


Zašto se linije pojavljuju na noktima i kako ih prirodno ukloniti\nU nokti izrađeni su od mrtvih stanica i otvrdnu. Sadrže keratin i vlaknasti protein koji tijelo prirodno proizvodi i kontinuirano se rađaju iz matrice koja se nalazi ispod prsta.\nOni mogu pretrpjeti promjene u svom fizičkom izgledu iz više razloga, u rasponu od traume do nedostatka hranjivih sastojaka, što bi bilo upozorenje da se nešto događa u tijelu.\nOtkrijte što je značenje linija koje se pojavljuju na noktima i kako ih prirodno ukloniti.\n[Možda će vas zanimati i: Lakovi za nokte: zašto mogu naštetiti vašem zdravlju i što biste trebali potražiti kako ne bi]\nCink je bitan element u tragovima za mnoge funkcije našeg tijela, a također i za snažne i zdrave nokte. Njegov nedostatak može uzrokovati pojavu mrlja ili vodoravnih linija.\nU nekim slučajevima izgled linija može biti povezan s nedostatkom vitamina B12. Važno je postaviti medicinsku dijagnozu uzroka nedostatka ovog vitamina, jer to može biti zbog loše prehrane (što se može poboljšati dodacima) ili loše asimilacije ovog hranjivog sastojka ozbiljnijim bolestima crijevnog tipa.\nCrte na noktima mogu biti uzrokovane neadekvatnom cirkulacijom krvi na razini nogu. Neki simptomi toga su osjećaj težine nekoliko sati ili prisutnost varikoznih vena.\nPojava promjena na noktima zbog ovih uzroka može ukazivati na to da nedovoljna opskrba krvlju doseže stopala, pa se u tom slučaju preporučuje konzultirati stručnjaka.\n[Možda će vas zanimati: ovo su razlozi zbog kojih su vam nokti ugrađeni i što možete učiniti da to spriječite]\nOzbiljne bolesti s visokom groznicom\nInfektivni procesi veće složenosti, na primjer, upala pluća ili grimizna groznica, mogu uzrokovati pojavu horizontalnih linija na nekoliko noktiju istovremeno, jer je organizam prioritetno izliječio patologiju, umjesto da nastavlja s normalnim rastom noktiju.\nOvaj poremećaj kože koji uzrokuje ljuskanje i upalu utječe na različite dijelove našeg tijela. Primijećeno je da psorijaza uzrokuje vodoravne crte na noktima.\nIako, teoretski, psorijaza nema lijek, mnogi su primijetili veliko poboljšanje odlučivši se za uravnoteženiju i zdravu prehranu.\nKako ih možemo spriječiti?\nDijeta uvijek igra važnu ulogu u kontroli bilo kojeg zdravstvenog problema. Konzumiranje zelenog lisnatog voća i povrća osigurava vitamine skupine B, vitamine C i A, kao i minerale poput cinka, kalcija, magnezija, fosfora i mangana koji su vrlo važni za pomoć procesu stvaranja noktiju.\nCink možemo uzimati iz hrane poput kakaa u prahu, suhih sjemenki lubenice, kikirikija, sezama, bundeve (i njenih sjemenki).\nTakođer imajte na umu da će većina antioksidativnih namirnica pomoći prirodnom uklanjanju linija noktiju, poput češnjaka i luka, avokada, grožđa, rajčice, limuna, brokule, kurkume, zelenog čaja, oraha, jabuka i paprike. A da bismo osigurali da imamo dobre izvore vitamina B12, možemo ugraditi jaja, mliječne proizvode, spirulinu i pivski kvasac.\nUz to, treba izbjegavati vrlo toplu vodu, agresivne tvari, deterdžente i pukotine na noktima što je više moguće.\nSvakodnevna njega kako bi se izbjegla pojava pruga na noktima\n1. Morate dobro osušiti ruke. Voda može pogoršati kutikule, osim toga povećava rizik od infekcija kada nokti drže vlažne, zbog čega ih morate jako dobro osušiti.\n2. Sprječava urasle nokte držeći ih kratkim i ravnim.\n3. Koristite proizvode koji ne štete keratinskom sloju nokta, jer ga štiti od infekcija uzrokovanih gljivicama i bakterijama.\n4. Održavajte dobro čišćenje noktiju: važno je uklanjati prljavštinu koja se svakodnevno nakuplja na njima.\n5. Ne koristite metalne datoteke, uvijek ih morate zapisati izvana prema unutra.\n6. Važna je hidratacija nokta, morate to raditi svakodnevno kvalitetnim hidratantnim i hranjivim kremama.


Dubrovački - AKO SE POŠTUJU PRAVILA STRUKE, POTRES NAM NE MOŽE NIŠTA Božo Letunić i Orlanda Tokić: nema straha kod novije dubrovačke gradnje, još je svima u svijesti potres u Skopju iz '63.-e...\nDubrovnikGRAD JE 'OKIĆEN' DIZALICAMA, GRADI SE SVE U ŠESNAEST\nAKO SE POŠTUJU PRAVILA STRUKE, POTRES NAM NE MOŽE NIŠTA Božo Letunić i Orlanda Tokić: nema straha kod novije dubrovačke gradnje, još je svima u svijesti potres u Skopju iz '63.-e...\n3. prosinca 2019. - 08:43\n"Za protupotresnu gradnju u Dubrovniku ključan je bio potres u Skopju 1963. godine, otad nadalje pa sve do danas gradi se nemjerljivo pažljivije. Nova dubrovačka gradnja zasigurno nije u opasnosti u slučaju jačeg potresa jer se iznimno poštuju pravila o zaštiti protiv potresa, koliko znam uvijek se stavljaju dodatna željeza i ukrute, i to je još od '63. godine svima nekako u svijesti. Imamo i sreću da su dubrovački građevinski tereni uglavnom na stijeni, nešto malo polovičnom terenu - pola stijena, pola nasip, i osim propisane gradnje sa zaštitom protiv potresa, kad je u pitanju miješani ili nasuti teren, tu se vrše dodatna ispitivanja i dodatni izračuni ojačanja i ne gradi se bez toga. Prije 50-ak godina željeza su se vadila iz gradnje s mišlju da su viška pa će sve skupa bit' jeftinije, no odavno toga zaista više nema - objašnjava inženjer graditeljstva i dugogodišnji čelni čovjek Zavoda za obnovu Dubrovnika građevinski inženjer Božo Letunić.\nNa čelu ZOD-a bio je od 1979. godine upravo kad je i Dubrovnik zadesio veliki potres, nakon čega su u povijesnoj jezgri, ali i šire, mnogi javni, poslovni i stambeni objekti pretrpjeli velika oštećenja. Nasuti dio povijesne jezgre i danas je u takvoj opasnoj situaciji, tlo je jednostavno takvo, i tu je uvijek najveća opasnost. Da se dogodi potres osmog i devetog stupnja bilo bi svega u gradu, ali to je tako, takav je teren jednako kao i tamo gdje su glavni vodeni tokovi, malo toga se može učiniti, dok je novija gradnja, dodaje Letunić, projektirana za izdržavanje tog stupnja udara.\nDubrovnik je prepun dizalica, gradi se na nebrojenim lokacijama, a Letunić objašnjava možda i najveću problematiku nove gradnje.\n-Danas svi žele imati staklene stijenke, dok im stanove drže samo dva zida sa strane, i na takvim se gradnjama mora posebno paziti, tu dolazi u slučaju potresa do jakih torzija, do uvijanja, do nestabilnosti, jer malo toga drži krov, a i temelji su strahovito važni. Ako se gradi tako, a znamo da se to danas radi sve više, u to ulaze posebni izračuni, dodatna ojačavanja kako bi sve bilo onako kako treba, i kvalitetno i sigurno, od temelja do krova. Naravno, u proračune ulazi i visina objekta, ali malo je u Dubrovniku stambenih prostora viših od 3 ili četiri kata, a i stjenovito tlo pomaže u učvršćivanju - dodaje Letunić. Zbog sigurnosti je, kaže, ionako svaka građevina dodatno izdignuta, to je 'abeceda' protupotresne gradnje.\nZamjenica gradonačelnika i arhitektica po struci Orlanda Tokić slaže se da se zakon poštuje u novoj dubrovačkoj gradnji.\n-Dubrovnik je kao i Zagreb klasificiran je u 9 potresnoj zoni, najjačoj u Hrvatskoj pa je shodno tome klasificiran i pravilnik o gradnji po kojem sve građevine moraju izdržati najjače potrese. Ta deveta zona podrazumijeva da se objekti moraju graditi sa betonsko čeličnim konstrukcijama te da maksimalno jedna etaža i potkrovlje smiju biti zidani od cigle. To jest skuplja i kompliciranija gradnja, no upravo u ovakvim situacijama vidi se koliko je neophodna. U Dubrovniku su sve novogradnje projektirane i građene po tom pravilniku, a zakon je po tom pitanju doista rigorozan. A za objekte veće od 800 četvornih metara elaborat statičara podliježe i reviziji Ministarstva graditeljstva – ističe Tokić na pitanje koliko su dubrovačke zgrade, posebice novogradnja, sigurne u slučaju jakih potresa kakav je u utorak pogodio albanski Drač.\n#POTRES#ORLANDA TOKIĆ# BOŽO LETUNIĆ


Nacionalna strategija razvoja zdravstva 2012.- 2020. - poziv članovima na uključenje u javnu raspravu\nMinistarstvo zdravlja je 28. lipnja ove godine predstavilo Nacionalnu strategiju razvoja zdravstva od 2012. do 2020. godine, a kojom će biti određen smjer razvoja hrvatskog zdravstva u idućih osam godina.\nOvom Stretegijom Ministarstvo se kreće u smjeru daljnje informatizacije i ulaganja u preventivne javno-zdravstvene akcije, no budući da je Stretgija još uvijek u fazi nacrta, svi ste pozvani da sudjelujete u javnoj raspravi i njezinu formiranju u konačni oblik.\nCjeloviti tekst Strategije možete pročitati ovdje, a ovdje možete pogledati skraćenu verziju.\nKako biste se uključili u javnu raspravu o Nacionalnoj strategiji, svoje sugestije, prijedloge, komentare i kritike možete pomoću ovog obrasca poslati na mail adresu Ministarstva zdravlja strategija@miz.hr .\nHSS MS-MT će sudjelovati u javnoj raspravi o Nacionalnoj strategiji, pa svoje komentare možete poslati i nama na službenu mail adresu Sindikata hssms-mt@hssms-mt.hr , a u tom slučaju nije nužno da isti budu na priloženom obrascu.\nJavna rasprava će trajati do 20. srpnja 2012. pa svoje komentare možete slati zaključno s tim danom.\nNacionalna strategija razvoja zdravstva od 2012. do 2020. - cjelovita verzija\nNacionalna strategija razvoja zdravstva od 2012. do 2020. - skraćena verzija


Dvosobni stan za mladi par: moderna, funkcionalna i topla oaza stvorena za ugodan život - Indizajn s Mirjanom Mikulec\nDvosobni stan od 50 četvornih metara moderna je i jednostavno uređena oaza za mladi par. Interijer je kombinacija trendi elemenata, uzoraka i tekstura te onih bezvremenih, klasičnih i to ga čini posebnim\nVodimo vas u mali moderni dvosobni stan koji je uredio mladi par kako bi njihov prvi zajednički prostor bio maksimalno prilagođen njihovim potrebama i životnom stilu te istovremeno bio utjelovljenje bezvremenskog dizajna i odisao daškom elegancije. Tako će interijer svojim izgledom biti aktualan dugo vremena te će odoljeti novim tendencijama u dizajnu interijera.\nKako bi 50 kvadrata bilo što funkcionalnije i interijer izgledao vizualno veći, vlasnici su se odlučili za rušenje zidova koji su dijelili hodnik od dnevne zone te rušenje zida između kuhinje i dnevnog boravka. Već s ulaza prostor se otvara prema dnevnoj zoni koja ovako izgleda veće, kao uostalom i hodnik koji s druge strane vodi do spavaće sobe i kupaonice.\nHodnik je također iskorišten za dodatni skladišni prostor, a bočni dio kuhinje za policu s knjigama. Sve se to postiglo namještajem po mjeri ravnih i nenametljivih linija u neutralnim svijetlim tonovima – uglavnom bijeloj i sivoj s dodacima svijetlog drveta. Zahvaljujući tome, ali i rušenju zida, prostor kuhinje sada izgleda znatno širi, a s ostatkom dnevne zone povezan je policom koja se proteže od kuhinje pa sve do prozora u boravku.\nDodatna poveznica ova dva prostora je blagovanje, opremljeno različitim modelima i bojama stolica, što je unijelo dinamiku. Ovakav koncept kutka za blagovanje ujedno vizualno dijeli kuhinju od boravka.\nModerni štih prostoru dnevnog boravka je dala zidna obloga u boravku s uzorkom betona te crni klub stolić, kombinacija metala i imitacije mramora. Drveni podovi te akcentne drvene plohe na dijelu namještaja u dnevnoj zoni dale su prostoru potrebnu toplinu.


Evo tko prvi dolazi na red, kako će se sve organizirati i koliko bi se ljudi moglo cijepiti dnevno – Hrvatska danas\nI pročelnik zagrebačkog Gradskog ureda za zdravstvo dr. Jeleč potvrdio je da će sljedećeg tjedna u glavnom gradu također krenuti cijepljenje opće populacije jer je pri kraju cijepljenje u domovima za starije te zdravstvenih djelatnika. Napominje da će brzina procjepljivanja ovisiti o količini cjepiva koje će stizati u Hrvatsku. Naime, Jeleč kaže da će u početku cijepljenje biti organizirano u ordinacijama domova zdravlja, a stignu li najavljene veće količine cjepiva nakon što se registrira AstraZeneca/Oxford cjepivo, organizirat će se posebni punktovi kako bi se u što kraćem roku procijepilo što više građana.\nU Zagrebu se još dogovara detaljan plan cijepljenja opće populacije kao i punktovi na kojima će se ono o obavljati. U početku se govorilo o Zagrebačkom velesajmu, ali i nekim sportskim dvoranama gdje je moguće brzo cijepljenje većeg broja ljudi a da se istodobno ne širi korona. Naime, otkako je počelo cijepljenje, pokazalo se da je dio cijepljenih nekoliko dana kasnije imao simptome bolesti, poput ravnateljice Zavoda za javno zdravstvo Splitsko-dalmatinske županije dr. Željke Karin. To znači da netko tko dođe na cijepljenje može biti u tzv. predsimptomatskoj razdoblju kad je također zarazan ili pak asimptomatski što govori da se u organizaciji cijepljenja mora voditi briga i o tom segmentu, piše Jutarnji.\nPreminuo pacijent koji je 250 dana bio pozitivan na koronavirus: To samo pokazuje snagu virusa


Međunarodna suradnja :: Kulinarski Institut Kul IN\nU želji da našim polaznicima pružimo potpuno iskustvo studiranja talijanske gastronomije i kulinarstva ostvarili smo suradnju sa svjetski poznatom talijanskom kulinarskom akademijom.\nKulinarski Institut Kul IN i ALMA, la Scuola Internazionale di Cucina Italiana, uspješno su razvili zajedničke programe "Profesionalni kuhar talijanske kuhinje" i "Profesionalni slastičar talijanskih slastica". Programi omogućuju studentima da u sklopu intenzivne nastave, koja se djelomično izvodi u Sisku, a djelomično u Italiji, ostvare neprocjenjivo međunarodno iskustvo studiranja. Osim brojnih kulinarskih praktikuma tijekom studija, polaznici će doživjeti i pravu pustolovinu stažiranja u kuhinjama i slastičarnicama prestižnih talijanskih restorana i hotela.\nALMA je osnovana 2004. godine, a danas predstavlja temelj obrazovanja u gastronomiji koliko u Italiji toliko i u svijetu. ALMA je okupila kremu talijanskih chefova, povezala se s 19 najuspješnijh i najprestižnijih kulinarskih škola (Kanada, SAD, Meksiko, Brazil, Argentina, Velika Britanija, Slovenija, Turska, Južnoafrička Republika, Indija, Japan, Južna Koreja, Kina, Tajvan, Malezija, Australija), među kojima je i Kulinarski Institut Kul IN, zatim stvorila mrežu od 750 restorana u Italiji te surađuje s vrhunskim proizvođačima. Smještena je u gradu Colorno pokraj Parme, a koliko je prestižna vidljivo je i prema raskošnom Kneževom dvoru iz 18. stoljeća u kojemu je smještena.


Leptir iz Čačka i belgijsko čudo od djeteta mijenjaju Suareza: Liverpool doveo Markovića i Origija! - Index.hr\nLeptir iz Čačka i belgijsko čudo od djeteta mijenjaju Suareza: Liverpool doveo Markovića i Origija!\nUKUPNO 37 milijuna eura potrošio je Liverpool na dva najnovija ofenzivna pojačanja, kojima želi nadoknaditi skori i neminovni odlazak Luisa Suareza u Barcelonu za 80 milijuna eura.\nSva tri portugalska sportska dnevnika: A Bola, O Jogo i Record, na današnjim naslovnicama donose kako je Benfica mladog (20) Srbina iz Čačka prodala Liverpoolu za 25 milijuna eura, samo godinu dana nakon što je Partizanu za njega dala 7 milijuna.\nMarković je desno krilo, ali može igrati i na drugom boku, kao i polušpica, a zbog brzine i gracioznosti u Portugalu su ga prozvali "Leptir".\nAli, brzo je odletio iz zemlje u kojoj je za jednu sezonu osvojio gotovo sve: prvenstvo, kup i liga kup, a u finalu Europa Lige nije mogao sudjelovati jer se u polufinalu protiv Juventusa potukao s Juventusovim Mirkom Vučinićem.\nPortugalski mediji navode kako je Liverpool u petogodišnji ugovor s Markovićem postavio odštetnu klauzulu od 45 milijuna eura.\nEnglezi pišu kako je njihov vice-prvak sve dogovorio i s Lilleom, odakle na Anfield za 12 milijuna eura stiže Divock Origi, 19-godišnjak kojeg je na SP-u proslavio belgijski izbornik Marc Wilmots.\nZa mladog napadača kenijskog porijekla, kako kažu Belgijanci, nije znalo ni pola reprezentativaca, kada je Wilmots prije dva mjeseca pročitao njegovo ime među 23 igrača koji idu na SP.\nAli, prvo ulascima s klupe umjesto Lukakua i golom za pobjedu protiv Rusije (kojim je postao najmlađi strijelac Belgije na SP-ima), a kasnije i nastupima u prvoj momčadi, Origi je postao hit i vruća roba na tržištu.\nLiverpool je ovog ljeta jedan od najaktivnijih velikih klubova na tržištu, jer žele dovesti i Alexisa Sancheza, te naravno, Dejana Lovrena.\nVeć ranije za ukupno 33 milijuna eura kupili su dvojac iz Southamptona: veznjaka Adama Lallanu i napadača Rickieja Lamberta, a Bayera su mladog njemačkog rerprezentativca i veznjaka Emrea Cana platili 12 milijuna eura.\n#liverpool #transferi #lazar marković #divock origi


Posao u HZMO-u | Hrvatski zavod za mirovinsko osiguranje\nUčinkovitost poslovanja HZMO-a primarno je utemeljena na stručnosti i motiviranosti njegovih radnika koji su temelj poslovnog sustava. Ulaganjem u kontinuirani razvoj i usavršavanje radnika stvara se poticajna radna okolina, stoga je jedan od glavnih ciljeva HZMO-a postići što viši stupanj zadovoljstva korisnika usluga, što je nemoguće bez zadovoljnih radnika.\nUz brojne pogodnosti vezane uz rad, koje su uređene kolektivnim ugovorom (godišnji odmor do 30 dana, plaćeni dopust, jubilarne nagrade, klizno radno vrijeme, itd.), ljudski potencijali HZMO-a ulažu veliki trud u organizaciju i provedbu kontinuiranog usavršavanja i obrazovanja radnika, vode brigu o zdravlju svojih radnika te redovitim istraživanjem prate njihova mišljenja kako bi se i dalje unaprjeđivali radni uvjeti i zadovoljstvo radnika.\nNa radnopravni status radnika HZMO-a primjenjuje se Zakon o radu, Zakon o plaćama u javnim službama, Uredba o nazivima radnih mjesta i koeficijentima složenosti poslova u javnim službama, Temeljni kolektivni ugovor za službenike i namještenike u javnim službama, Kolektivni ugovor za Hrvatski zavod za mirovinsko osiguranje i opći akti HZMO-a.\nHZMO obavlja poslove iz svojeg djelokruga u središnjoj ustrojstvenoj jedinici – Središnjoj službi sa sjedištem u Zagrebu i u područnim ustrojstvenim jedinicama – pet područnih službi i 14 područnih ureda te 92 ispostave diljem Republike Hrvatske.\nU HZMO-u radi više od 2700 radnika, a 99 % njih zaposleno je na neodređeno vrijeme. Podjednako su zastupljeni radnici s VSS i sa SSS, a broj žena veći je od broja zaposlenih muškaraca.


Izložba „Prijatelji mora“ u 13 hrvatskih gradova | Radio DUX\nNaslovnica /Izložba „Prijatelji mora“ u 13 hrvatskih gradova\nIzložba „Prijatelji mora“ u 13 hrvatskih gradova\nPetak, 27. srpnja 2018. - 8:44\nDevetu godinu za redom atraktivna izložba projekta „Prijatelji mora“ obilazi trgove i rive hrvatskoga Jadrana. Tijekom ljeta 2018. godine u 13 hrvatskih destinacija izložbu će vidjeti preko milijun posjetitelja.\n„Prijatelji mora „ ove godine pod nazivom: „Kao nekad “ gostuje u Splitu na Zapadnoj obali od 27.7.-2.8. 2018.\nIzložba iz ciklusa „Prijatelji mora“ 2018. godine na 60 velikih formata predstavlja niz crno- bijelih zapisa nastalih na hrvatskom Jadranu posljednjih godina.\nGeometrijska čistoća kompozicije vrlo često duguje zlatnom rezu, odnosno klasičnom odnosu prema objektu fotografiranja. Humanizam izloženih fotografija utemeljen je na nostalgiji za vremenima u kojima su ljudi ovisili jedni o drugima, bili emocionalno usklađeni i povezani.\nU brzotrčećem digitalnom dobu u kojem živimo ova je vizualna šetnja samo još jedan poziv gledatelju s jasnom porukom : “Uspori humano ”\nRadove je selektirao stručni tim festivala „Rovinj-Photodays“. Izlažu autori : Stanko Abadžić, Max Juhasz , dvojac Mario Romulić i Dražen Stojčić,\nRiječka udruga Livingstone i tvrtka Astoria, osmislili su 2009. godine nacionalnu kulturološko turističku kampanju „Prijatelji mora“. Cilj je svake godine izložbama fotografija velikih formata na otvorenom, u 13 hrvatskih gradova tijekom ljetnih mjeseci hrvatskoj javnosti i svim posjetiteljima, skrenuti pozornost na ulogu fotografije u medijskoj kulturi te društvenu odgovornost i stalnu vrijednost promicanja života na Jadranu. Nakon trilogija s temama podmorja, površine mora i mediteranskih eseja, povijesnih serijala s početka stoljeća , te 50-ih i 60 tih, deveta godina donosi svojevrsni omaž zlatnom dobu fine art fotografije ali s motivima današnjeg Jadrana.\nU suradnji s turističkim zajednicama gradova domaćini izložbe su : Rovinj , Pula , Mali Lošinj, Baška, Krk, Njivice, Zadar, Biograd na moru, Šibenik, Split, Malinska, Rijeka i Zagreb.\n23. 06. 2021. - 08:36\nIzložba „Od mora do mora“ u Tivtu\n„Slikar mora“ Dragan Pečurica izlaže u Podgorici\nIzložba „Prozori ljubavi / Molitva preko mora“ u Muzeju grada Perasta\nIzložba slika „Dva sanjara – od Kotora na sva mora“ u Kotoru


Vukovar: Program "Samo žena to može" + Nina Romić Band @ Hrvatski dom Vukovar [1/1]\n» Vukovar: Program "Samo žena to može" + Nina Romić Band @ Hrvatski dom Vukovar\nVukovar: Program "Samo žena to može" + Nina Romić Band @ Hrvatski dom Vukovar\nPostano: 05.03.2020. 11:48\nNaslov: Vukovar: Program "Samo žena to može" + Nina Romić Band @ Hrvatski dom Vukovar\nI ove godine pripremamo program Samo žena to može u povodu Međunarodnog dana žena. U subotu, 7. ožujka 2020. u Hrvatskom domu Vukovar novinarka Jasenka Vrdoljak razgovarat će s tri uspješne vukovarske žene: RUŽOM MARIĆ, ravnateljicom Gradskog muzeja Vukovar, MIRELOM HUTINEC, ravnateljicom Muzeja vučedolske kulture, i VLASTOM NOVINC, voditeljicom Zavoda za znanstvenoistraživački i umjetnički rad HAZU u Vukovaru. Nakon razgovora Nina Romić Band održat će koncert autorskih pjesama u trajanju sat vremena. Program počinje u 19 sati, ulaz je slobodan.\nNINA ROMIĆ jedna je od najcjenjenijih hrvatskih kantautorica mlađe generacije. Nakon vrlo uspješnog debitantskog ostvarenja “Daljine” 2010., drugim albumom “Ptice” (Aquarius Records) osvojila je kritiku diljem Hrvatske i regije te zasjela na većinu top-lista glazbenih ostvarenja za 2012. Uslijedili su hvaljeni i među kritičarima izvrsno prihvaćeni albumi “Stablo” 2014., koji je osvojio prestižnu nominaciju “IMPALA” za najbolji europski album, i “Sloboda” 2018. godine. Nina Romić Band čine: Nina Romić - gitara i vokal, Jelena Galić - bas i vokal, Frederic Lanz - klavijature i harmonika, Petar Cvahte - bubnjevi.


Zagreb spreman i za nuklearnu katastrofu - Net.hr\nZagreb spreman i za nuklearnu katastrofu\nKonferencija je dio istoimenog projekta koji je financiran iz programa Europske unije 'Mehanizam Zajednice za civilnu zaštitu'. Na konferenciju se prijavilo 150 djelatnika zaštite i spašavanja iz cijele Hrvatske i Slovenije. Kroz kratka predavanja obraditi će se neophodni postupci prilikom evakuacije i prijema evakuiranog stanovništva.\nProjekt 'Priprema evakuacije u slučaju nuklearne nesreće', vrijedan 520 tisuća eura započeo je 1. siječnja ove godine i trajat će do kraja 2013. Ukupna vrijednost dijela projekta koji se odnosi na Grad Zagreb kao partnera iznosi 142.938 eura. Nositelj cijelog projekta je Općina Krško iz Slovenije, a partneri u projektu su Grad Zagreb i Grad Cernavoda iz Rumunjske.\nOpasnost je vrlo mala, ali...\nGlavna zadaća projekta je unaprjeđenje pripravnosti sustava zaštite i spašavanja, priprema stanovništva za slučaj nuklearne nesreće i jačanje međunarodne suradnje u zaštiti i spašavanju na regionalnoj i lokalnoj razini.\n'Iako u Hrvatskoj nema nuklearnih elektrana, NE Krško u Sloveniji nalazi se svega 10,5 km od državne granice. Obzirom na broj i pouzdanost sigurnosnih sustava u nuklearnoj elektrani, vjerojatnost da će se dogoditi nesreća opasna po stanovništvo je vrlo mala, no posljedice takve nesreće za zajednicu su velike što zahtijeva visoku pripremljenost snaga koje sudjeluju u zaštiti i spašavanju te razrađene procedure međugranične suradnje', stoji u priopćenju voditeljice Odjela za komunikacije Ureda za upravljanje hitnim situacijama, Kristine Martinović.\neuropska unijapriopćenjekrškoradioaktivnostured za upravljanje hitnim situacijamamehanizam zajednice za zaštitunuklearna nesreća


Županija nastavlja sufinancirati Program usavršavanja managera - PUMA [1/1]\n» Županija nastavlja sufinancirati Program usavršavanja managera - PUMA\nŽupanija nastavlja sufinancirati Program usavršavanja managera - PUMA\nPostano: 28.05.2019. 15:34\nNaslov: Županija nastavlja sufinancirati Program usavršavanja managera - PUMA\nŽupan Ivan Anušić i pravni savjetnik osječkog Regionalnog ureda HUP-a Ivan Sarić danas su potpisali novi ugovor kojim Županija osigurava sufinanciranje Programa usavršavanja managera - PUMA u narednih godinu dana.\nProgram usavršavanja managera - PUMA Hrvatske udruge poslodavaca na području Osječko-baranjske županije provodi se već 23 godine i do sada ga je završilo više od 3500 polaznika, mladih menadžera i nadarenih studenata osječkog Sveučilišta. Pokrenut je na zahtjev tvrtki - članica HUP-a, čije su uprave zadovoljne rezultatima edukacija, a zadovoljni su i polaznici. Projekt donosi višestruku korist, pa ga od 2005. godine redovito prati Osječko-baranjska županija te ga je do sada sufinancirala s ukupno pola milijuna kuna.\n„Novim ugovorom Osječko-baranjska županija je udvostručila iznos godišnjeg sufinanciranja ovog projekta, s 25.000 na 50.000 kuna, a HUP se obvezao da će tijekom godine dana trajanja ugovora pružiti edukaciju za najmanje 100 polaznika. Udvostručili smo iznos potpore jer smatramo da je ovo dobar način usavršavanja studenata i pripreme mladih osoba za tržište rada. U Hrvatskoj još uvijek imamo veliku razliku između zanimanja koja su potrebita i koja se završavaju školama s potrebama tržišta. Zato imamo puno mladih ljudi na evidenciji Zavoda za zapošljavanje koji čekaju posao, a s druge strane određena zanimanja su deficitarna. Potrebno usklađivanje i stvaranje još kvalitetnijih kadrova dijelom se postiže i kroz ove edukacije HUP-a“, rekao je župan Ivan Anušić te naglasio kako je Osječko-baranjska županija u zadnje dvije godine udvostručila i ukupni iznos potpora za poticanje poduzetništva.\n„Od 2017. do ove godine za 100 posto smo povećali iznose subvencija za razvoj poduzetništva, obrtništva i svih koji žele raditi i stvarati kvalitetnije okruženje u komu živimo, točnije sa 4,2 na 8,6 milijuna kuna. To već daje rezultate pa smo županija s najvećim brojem novootvorenih obrta, malih i srednjih poduzetničkih aktivnosti. Imamo 500 novih registriranih pravnih osoba koje se bave određenim poslom, a 350 je već aktivnih. Naravno, još nismo zadovoljni s onim što vidimo oko sebe, pa nastavljamo s još većim aktivnostima i pomoći gospodarstvu te se nadamo i još boljim rezultatima“, naglasio je župan.\nIvan Sarić je u ime osječkog HUP-a zahvalio županu na potpori te dodao kako su teme edukacija uvijek aktualne i prilagođene trenutnim zahtjevima i potrebama tržišta, i to ne samo malih i srednjih poduzetnika nego i velikih poslovnih sustava čiji mladi stručnjaci redovito sudjeluju u edukacijama.


VIDEO / Grk proslavio gol fašističkim pozdravom - Klix.ba\nNije znao šta to znači\n/Grk proslavio gol fašističkim pozdravom\n17.3.2013. u 11:18\nGrk proslavio gol fašističkim pozdravom\nDomaćom pobjedom (2-1) nad Verijom, u 26. kolu grčkog prvenstva, nogometaši atenskog AEK-a pobjegli su iz ugrožene zone ispadanja. Pogotkom u 84. minuti spasio ih je 20-godišnji veznjak Giorgos Kaidis.\nU prilično promašenom slavlju svoga drugog ovosezonskog pogotka lakomisleni nogometaš je najprije skinuo dres, a potom pozdravio navijače u visinu ispruženom desnom rukom. Za skidanje dresa dobio je žuti karton, za fašistički pozdrav ništa. Barem dok nije stigla osuda globalne internetske zajednice.\nPotez je Katidis opravdao - neznanjem.\n"Nisam fašist. Ne bih to nikad učinio da sam znao stvarno značenje ispružene desnice. Jednostavno sam bio sretan zbog pobjede. Ja sam samo nogometaš."\nAEK-ov trener, po ljevičarskim stavovima poznati Nijemac Ewald Lienen, također je stao u zaštitu svog nogometaša:\n"On je još dečkić bez političkog stajališta. Možda je to vidio na internetu bez da je shvatio što znači, pa mu se dopalo. Da je to učinio svjesno, budite sigurni da mi nikad ne bi igrao."\nKatidisa svejedno, kako se sada čini, očekuje klupska kao i kazna disciplinskog organa nacionalne nogometne organizacije.\nDejan Mileusnić osvojio bronzu na takmičenju u Španiji\n17.03.2013. u 11:56


Zašto se Kulešević nije sjetio "stare Jugoslavije" prošle jeseni kada je iz debelog zaleđa pobijedio Rijeku? - Novi list\nSudac Pajač, ljutiti Osječani i trener Ivica Kulešević/Foto Arhiva NL\nDa je Pajač imao namjeru pomoći Rijeci onda bi u ranoj fazi utakmice poslao u svlačionicu veznjaka Osijeka Danijela Lončara nakon krvničkog starta na Alexanderu Gorgonu\nRIJEKA Ivica Kulešević, trener Osječana, nije neposredno nakon utakmica mogao suspregnuti bijes i razočaranje. Zasluge za ispadanje iz Kupa Hrvatske prišio je pošasti zvanoj suci, a, kaže Kulešević, za nešto je kriva i ni manje, ni više nego – “stara Jugoslavija”. Valjda ona socijalistička jer kraljevinu trener Osječana sigurno nije proživio i doživio. Kulešević nije ni prvi ni posljednji trener u HNL-u koji u suđenju i sucima traži izliku za poraz. Kada se govori o Pajačevu suđenju onda treba uzeti u obzir jednu olakotnu okolnost. Nedostatak talenta za taj odgovoran posao što je pitanje za one koji selekcioniraju suce, a ne trenersku struku. Nije tu bilo namjere da se bilo koga ošteti već dovoljno neznanja, odnosno nedostatka osjećaja da se utakmica puna emocija i agresije ne bi ispustila iz ruku tek što je počela. Da je Pajač imao namjeru pomoći Rijeci onda bi u ranoj fazi utakmice poslao u svlačionicu veznjaka Osijeka Danijela Lončara nakon krvničkog starta na Alexanderu Gorgonu. Takvi startevi su se i u “staroj Jugoslaviji” kažnjavali kartonom! Možda i onim crvene boje. Austrijskog napadača je samo spretna reakcija spasila od teže ozljede i moguće loma skočnoga zgloba. Lončar je prošao samo s usmenom opomenom. Obično su takve startevi dio baražne vatre i trenerske pripreme za utakmicu (prvi start mora biti za žuti!), odnosno najava onoga što će se događati kroz utakmicu. Ovoga puta su se takve pretpostavke ispostavile točnima.\nSudačke analize će reći svoje oko dvaju spornih detalja – isključenja Kleinheislera u 56. minuti i penala u 73. minuti nakon duela Talysa i Capana u gostujućem kaznenom prostoru. Činjenica je da je u obje situacije Pajač imao elemente za svoje odluke, da je mogao odlučiti i drugačije, ali da obje situacije ne treba vaditi iz konteksta utakmice koju je odredila izrazito agresivna igra gostiju. Mađarski veznjak plesao je rubu drugoga žutoga kartona praktički cijelu utakmicu, a Talysov (pre)visoko podignuti lakat je činjenicno umalo završio tamo gdje nikako nije smio. Jasno je da će navijači Osijeka u te dvije odluke vidjeti “krađu” kao što su navijači Rijeke vidjeli “krađu” prošle jeseni kada je Osijek u Gradskom vrtu preokrenuo u nastavku riječku prednost od dva gola i pogotkom iz debelog zaleđa u samom finišu utakmice došao do važne pobjede.\nOsječki gazda je mnoge stvari “iskopirao” od svojega riječkoga uzora Damira Miškovića, gotovo sve osim potrebe da konačno uloži i u struku i pronađe trenera kojemu će povjeriti u ruke ozbiljan nogometni projekt\nTrener Osijeka Ivica Kulešević je tada mirno i staloženo hvalio sjajnu partiju obje momčadi, nije spominjao suce, a kamoli se sjetio “stare Jugoslavije”. Zaboravio je i na “sudačku pošast” koja je prošle nedjelje na Rujevici ponovo razotkrila najveći osječki problem od Meštrovićeva preuzimanja prvoligaša iz Gradskoga vrta.\nOsječki gazda je mnoge stvari “iskopirao” od svojega riječkoga uzora Damira Miškovića, gotovo sve osim potrebe da konačno uloži i u struku i pronađe trenera kojemu će povjeriti u ruke ozbiljan nogometni projekt. Osijek se pokušao probiti u finale Kupa na mišiće, klasičnom “seljačkom tučnjavom”. I dok je Simon Rožman sjajnom reakcijom u nastavku drugačije posložio figure i ispostavilo se pokrenuo svoju momčad prema pobjedi Kulešević je zajedno da svojim suradnicima gubio energiju i koncentraciju na suce i suđenje. Iz aviona se vidjelo da će sporohodni Mađar prije ili kasnije pobrati karton jer će zakasniti na neku loptu u duelu i da dobar pokušaj “fizičkog prepada” iz prvoga poluvremena u nastavku gubi svoju efektivnu snagu. Kulešević po svemu sudeći nije imao plan “B”, a kada su kola krenula nizbrdo sve češće se okretao sucima i domaćoj klupi. Na kraju ne treba čuditi da su se njegovi igrači počeli šakama obračunavati po rujevičkim hodnicima. Igrači su se kao što je to uobičajeno počeli ponašati onako kako se ponašaju oni koji ih vode. Tako nešto je nedopustivo za klub koji po svemu biti želi biti ozbiljan i europski konkurentan.


'Izvanredna uprava opet ekstenzivno tumači Lex Agrokor' - tportal\n'Izvanredna uprava opet ekstenzivno tumači Lex Agrokor'\nZadnja izmjena 27.01.2018 14:50\nObjavljeno 27.01.2018 u 14:50\nIz Udruge dioničara Koncerna Agrokor (KA) u subotu su ocijenili kako je Rješenje o utvrđenju razvrstavanja vjerovnika u skupine prema prijedlogu izvanrednog povjerenika za Agrokor Ante Ramljaka 'još jedan dokaz eklatantnog pokušaja ekstenzivnog tumačenja Lexa Agrokor od strane izvanredne uprave tamo gdje tome nema mjesta jer su zakonske odredbe potpuno jasne i nedvosmislene'\nU priopćenju su podsjetili kako je i sutkinja Nevenka Siladi Rstić u izjavi za medije naznačila tko ima pravo birati članove vijeća: 'O članovima vjerovničkog vijeća izjašnjavaju se samo vjerovnici utvrđenih tražbina. To su one tražbine koje je priznao izvanredni povjerenik a nije osporio nitko od drugih vjerovnika. Takvih je 31 mlrd...'\nMeđutim, dodali su, to Ramljaka nije spriječilo da pokuša 'podmetnuti skupine' uz obrazloženje da su vjerovnici koji će imati pravo birati članove vjerovničkog vijeća oni vjerovnici čije su tražbine utvrđene, kao i vjerovnici kojima će osporavanje njihovih tražbina biti otklonjeno.\n'Dakle, članak 30. Lex Agrokora propisuje da se pozivaju vjerovnici utvrđenih tražbina 5 dana iza Rješenja o utvrđenim tražbinama, a ne nakon pravomoćnosti i/ili eventualnih parnica. To je jasno i samo po sebi jer ne smije se dogoditi situacija u kojoj za par mjeseci odjednom postoje samo 3 ili 4 člana/skupine jer ostale nisu popunjene. Osim toga, Ramljak se nije pridržavao ni odredbi Stečajnog zakona o razvrstavanju sudionika u stečajnom planu (čl. 308), a koje se podredno primjenjuju u postupku izvanredne uprave.\nNačelo 'različitih ekonomskih interesa tražbina' odnosi se na različit ekonomski položaj prije otvaranja postupka, a ne naknadne izmjene ekonomskog položaja, nakon što je postupak otvoren, potezima izvanredne uprave. Tako primjerice kasnije odobreni roll-up kredit nikako ne može biti temelj za bilo kakvo razvrstavanje sudionika u posebne skupine', obrazložili su u priopćenju.\nIz Udruge dioničara KA ocijenili su kako je 'evidentno da se opet 'lovi u mutnom'.\n'Iz predloženih skupina je razvidno da su temeljni kriterij grupiranja dana uzvodna jamstva koja su osporena iz čega proizlazi i pogrešno razvrstavanje pojedinih tražbina u skupinu C. Tako se držateljima jamstava pokušavaju omogućiti 3 glasa u vjerovničkom vijeću (!?) od čega čak 2 glasa roll-up kreditorima (jedan glas kroz obveznice i još jedan glas kroz posebnu skupinu, a koja uopće ne bi trebala egzistirati kako je ranije navedeno jer se temelji na različitosti ekonomskog položaja nakon otvaranja postupka). Potrebno je istaknuti i kako naglašena različitost skupine B u smislu podvrgnutosti inozemnom materijalnom pravu uopće ne stoji jer je i skupina C dominantno izložena inozemnom materijalnom pravu uslijed činjenice da se pretežito radi o sindiciranim klupskim kreditima za koje je mjerodavno pravo Velike Britanije i New Yorka', istaknuli su.\nIz Udruge dioničara KA ocijenili su i kako je daljnjom analizom medijske izjave na Internet stranicama Agrokora moguće zaključiti i kako je tvrdnja da su obveznice uvrštene na uređeno tržište 'potpuno neistinita'.\n'Naime, obveznice Agrokora ne trguju na uređenom tržištu. Pojam uređenog tržišta je jasno zakonski definiran i reguliran tzv. MIFID direktivom Europskog parlamenta i Vijeća, a kotacije u kojima trguje Agrokorova obveznica to nisu. Da jesu, vjerojatno bi nastupila ranija reakcija regulatora u svezi insider tradinga Knightheada.\nParalelno iz Agrokora pokušavaju javnost uvjeriti da je sve u redu i da je ovakvo kuhanje skupina normalno naglašavajući kako sve to skupa nije bitno jer da glasaju tražbine, a ne predstavnici u vijeću. Pri tome se zaboravlja da su upravo predstavnici vijeća ti koji će odobriti nacrt nagodbe', naglasili su iz Udruge dioničara KA koje je potpisao zamjenik predsjednika udruge Miroslav Jeličić-Purko.


Slušalice sa ugrađenim mikrofonom i kontrolom jačine zvuka. Mogu se koristiti za razgovor putem interneta (chat, konferencije, telefoniranje), slušanje muzike iz računara, MP3/CD/Radio player-a. Ugodne su...\nSlušalice sa ugrađenim mikrofonom i kontrolom jačine zvuka. Mogu se koristiti za razgovor putem interneta (chat, konferencije, telefoniranje), slušanje muzike iz računara, MP3/CD/Radio player-a. Ugodne su za nošenje, a mikrofon, koji sadrži filtere za smanjenje pozadinske buke, može se postaviti na lijevu ili desnu stranu.\nPanasonic slušalice s mikrofonom RP-TCM360E-P pink\nCanyon bluetooth slušalice CNE-CBTHS3W bijele\nAsus ROG THETA 7.1 USB gaming Headset\nSlušalice MS ICARUS C510 gaming crne\nXiaomi Mi True bluetooth slušalice 2S BHR4208GL bijele\nJBL slušalice bežične Tune 710BT s mikrofonom bijele\nSlušalice MS ICARUS C700 gaming crne\nHama slušalice gaming - HS 3,5mm SoundZ 300\nX-trike Me slušalice HP-310 gaming\nCanyon bluetooth slušalice CNE-CBTHS3B crne\nSamsung AKG USB Type-C slušalice, bijele


Policijski štand na božićnom Korzu - MojaRijeka\nDoznajte imate li negativne bodove, isrpobajte alkotest...\nPolicijski štand na božićnom Korzu\n22.12.2009. Autor: urednik\nPolicija će na svojemu štandu građanima omogućiti uvid u prometnu prekršajnu evidenciju, što znači da će moći doznati imaju li kaznenih bodova i koliko. Oni koji dosad nisu imali priliku isprobati alkotest, moći će ga isprobati na štandu.\nUz štand je postavljen policijski motocikl na kojem će se najmlađi moći fotografirati, a tu će biti i policijski pas koji pomaže otkriti eksploziv.\nPolicajci na štandu savjetovat će zainteresirane roditelje kako izbjeći štetne posljedice nestručnog rukovanja pirotehničkim napravama u ovo doba.\nPrimorsko-goranska Policijska uprava danas prvi put, među štandovima koji se u prosincu tradicionalno postavljaju u glavnoj pješačkoj ulici, otvara štand na riječkome Korzu.


Zagreb u osmini finala protiv Čupićevog Loewena! - Index.hr\nZagreb u osmini finala protiv Čupićevog Loewena!\nRK ZAGREB nije imao sreće kod ždrijeba osmine finala Lige prvaka. Igrat će protiv Rhein-Neckar, odlučile su kuglice u Beču. Prvi susret je 26. ožujka u Zagrebu, uzvrat tjedan dana kasnije.\nKlub Ivana Čupića se u Ligu prvaka plasirao nakon kvalifikacijske skupine u kojoj su svladali Gorenje, Bjerringbro-Silkeborg i Reale Ademar. Nakon toga su bili drugi u grupi s Kielom, Barcelonom, Chamberyjem, Celjem i Kielceom od čega su izgubili samo dvije utakmice.\n"Uvijek smo u Njemačkoj imali sjajnu potporu navijača tako da se nadam da će nas tamo bodriti barem dvije tisuće Hrvata", rekao je menadžer Zagreba Ante Ančić.\nTrener Ivica Obrvan nadao se Valladolidu.\n"Od tri mogućnosti koje smo mogli dobiti najveća želja je bio Valladolid, dok su Veszprem i Loewen su rame uz rame. Izvukli smo težeg protivnika od Valladodila, ali protiv svakoga se može igrati. Očekujem spektakl u prvoj utakmici", rekao je Obrvan za HTV.\nNi Nijemci nisu oduševljeni ždrijebom.\n"Zagreb je vrlo jaka momčad. Šanse su 50:50 i zbog toga je Liga prvaka zanimljiva. Prednost je što uzvrat igramo kod kuće i naši navijači će nam pomoći da dođemo do četvrtfinala", rekao je menadžer Lowena Thorsten Storm.\nZagreb i Lowen susreli su se dva puta, u skupini sezone 2008/09. Oba puta je završilo bez pobjednika, u Zagrebu je bilo 33:33, a u Mannheimu je bilo 27:27.\nValladoild će za četvrtfinale igrati protiv HSV-a hrvatskog trojca (Blaženko Lacković, Domagoj Duvnjak, Igor Vori). Chambery našeg Damira Bićanića sastat će se sa španjolskim Ciudad Realom. Sarajevska Bosna, koju vodi Irfan Smajlagić, igrat će za četvrtfinale protiv Čehovskih Medvjeda iz Rusije. Mađarski Veszprem, u kojem igra naš Renato Sulić, igrat će protiv Barcelone.\nŽdrijeb osmine Lige prvaka:\nKadetten Schaffhausen – Montpellier\nKolding – Kiel\nChambery Savoie – BM Ciudad Real\nFK Bosna Sarajevo – Čehovski Medvjedi\nSzeged – Flensburg-Handewitt\nBarcelona – Veszprem\nZagreb – Rhein-Neckar Loewen\nHamburg – Valladolid


Moćni zagrebački prorektor Ante Čović od jutros, izgleda, više nije zaposlenik Hrvatskih studija gdje je bio zaposlen na opterećenje od deset posto radnog vremena kao profesor filozofije. Izvanredni otkaz ugovora o radu potpisao je jutros privremeni dekan i donedavni suradnik Pavo Barišić.\nMoćni zagrebački prorektor Ante Čović, profesor filozofije na Hrvatskim studijima, jutros je dobio izvanredni otkaz ugovora o radu. Potpisao ga je Pavo Barišić, dekan Fakulteta hrvatksih studija, gdje je Čović bio zaposlen temeljem ugovora na određeno vrijeme u kumulativnom radnom odnosu na deset posto radnog vremena. Ostalih devedeset posto uzima njegova prorektorska funkcija. Jutros je o tome Barišić obavijestio članove Senata i Sveučilišnog savjeta. Umjesto obrazloženja u privitku dopisa Barišić je senatorima i članovima Savjeta dostavio izvadak iz Statuta Sveučilišta u Zagrebu od 9. listopada 2017., koji potpisuje rektor Boras.\nU njemu članak 120.a propisuje da se „redovitom profesoru u trajnom zvanju koji je u to zvanje izabran do 30. srpnja 2013. može produžiti radni odnos do isteka akademske godine u kojoj navršava 70 godina života. Odluku o produljenju radnoga odnosa donosi vijeće sastavnice ako postoji potreba za nastavkom njegova rada, vodeći pri tome osobito računa o njegovu znanstvenom, odnosno umjetničkom doprinosu te uspješnosti u obrazovanju mladih znanstvenika i nastavnika.“\nPodsjetimo, ako se danas održi, Senat zagrebačkog sveučilišta od podne bi trebao glasati i o dosta zanimljivom prijedlogu odluke kojim se Barišić smjenjuje s mjesta dekana Fakulteta hrvatskih studija. Kako neslužbeno doznajemo, jutros se zbog tog pitanja sastao i Sveučilišni savjet, s jednom točkom dnevnog reda koja se odnosi na pitanje razrješenja Barišića s mjesta dekana Hrvatksih studija. Sjednica još uvijek nije gotova.\nDopuna teksta, 17. ožujka 2021. u 12:42 h\nKako nam je potvrdio savjetnik dekana Fakulteta hrvatskih studija, poništena je odluka o izvanrednom otkazu moćnom zagrebačkom prorektoru Anti Čoviću, koji na tom fakultetu radi kao profesor filozofije u opterećenju od deset posto radnog vremena. Više o tome možete čitati OVDJE.


Održavanje pilića zimi kod kuće: njegovanje, temperatura\nProduktivnost kokoši nesilica bit će bolja uz pravilnu organizaciju skrbi za njih u hladnom razdoblju. Sadržaj kokoši nesilica zimi ovisi o klimatskim uvjetima regije i karakteristikama pasmine.\nOrganizacija zimovanja bez kokošinjca\nPodručje za šetnju\nPoboljšanje produktivnosti u hladnoći\nKokoši nesilice za zimu\nPriprema započinje mnogo prije nego što hladno pukne. Napravite odmah popis onoga što vam je potrebno da držite piliće zimi:\nugodni uvjeti koji neće utjecati na promjenu života;\nsuha soba s toplim podovima;\nZimi se broj stoke smanjuje. Ostavljaju samo zdrave, izdržljive jedinke koje su zadržale svoje proizvodne kvalitete. U ovom trenutku potrebno je povećati unos hranjivih sastojaka. Hranite do 3-4 puta dnevno.\nKvalitetna prehrana, obogaćena vlaknima, omogućuje tijelu kokošima da stvara optimalnu količinu energije potrebne za zagrijavanje tijela.\nDa biste organizirali potpuno održavanje pilića zimi kod kuće, prehrana bi trebala uključivati:\nmiješalice za vlažne žitarice;\nkuhano povrće korijena;\nsijeno iz forbs, uglavnom listopadnih biljaka;\nsuncokretovo sjeme i kolač;\nriblji i mesni i koštani obrok;\nza brojlere koristite posebnu hranu za piletinu prilagođenu dobi.\nZimsko održavanje kokoši nesilica podrazumijeva pažljive pogrešne proračune prehrane. Prekomjerna hrana dovodi do pretilosti i smanjuje proizvodnju jaja. Za jednu pticu dnevno je potrebno 150 g hrane. Zimi morate piti piliće svježom vodom sobne temperature.\nU prehranu bi trebalo uvesti riblje ulje. Odrasli daju 2,5 ml / dan. tečaj je 10-20 dana. Riblje ulje se i dalje daje tijekom cijelog zimskog razdoblja s razmakom od mjesec dana.\nMožda držanje pilića zimi u polikarbonatnom stakleniku, a mali broj može se prenijeti na ostakljeni balkon ili lođu.\nKuću je potrebno unaprijed zagrijati. Priprema prostorije u kojoj će pilići živjeti uključuje sljedeće korake:\nkvalitetno čišćenje i dezinfekcija prostorije;\nprovjera funkcionalnosti ventilacijskog sustava;\npopravak opreme u kokošinjcu;\nizolacija zidova i poda;\norganizacija dodatne rasvjete.\nZimsko držanje domaćih pilića vrši se na temperaturi od 10-18 ℃. Smanjenje ili povećanje ovog pokazatelja uzrokuje bolest i smanjuje proizvodnju jaja.\ntako da temperatura uvijek ostane na optimalnoj razini, instalirajte 2-3 termometra na prigodna mjesta i pratite pokazatelje nekoliko puta dnevno. Ako postoji opasnost od jakog hlađenja u kući, vrijedi instalirati dodatne grijaće uređaje koji su sigurni za kokoši nesnice..\nNa zdravstveno stanje pilića utječe ne samo temperatura, već i vlaga. Najbolji pokazatelj je 70%. Zimi se gnijezda i stupovi trebaju nalaziti najmanje 60 cm od poda.\nDnevni sati zimi su skraćeni. Dnevni sati za kokoši nesnice zimi su 13 sati. Za svaki kvadratni metar potrebno je 5 W dodatne svjetlosti od fluorescentnih svjetiljki. Morate istovremeno uključiti svjetlo kako biste razvili refleks u slojevima.\nBriga o pilićima zimi uključuje zagrijavanje poda polaganjem toplog legla. U tom smislu dobro su pogodna slama, sijeno, piljevina. Služi kao dodatni izvor topline. Gornji sloj se mijenja svaki dan kada je vlažan. Leglo, reagirajući s leglom, proizvodi dodatnu toplinu. da se izbjegne plijesan, donji slojevi legla se prekrivaju svaka 3 dana vilicom.\nZimi se pilići drže na temperaturi od 10-18 ℃\nOvisno o temperaturi koju kokoši mogu izdržati, njihov sadržaj možete organizirati u polikarbonatnim staklenicima. Prazan staklenik u zemlji je najbolja opcija za zimovanje. Da biste to učinili, morat ćete provesti brojne mjere dogovora:\nojačati zidove i zaštititi kućište od propuha;\norganizirajte ventilacijski otvor;\npostavite gnijezda perivoja.\nU nedostatku tople sobe, kokoši se čuvaju u garaži zimi. Ljetna kuća prebačena je u garažu i tamo organizirajte dodatnu rasvjetu, izolirajte pod.\nUzgoj pilića u kavezima pruža više koristi od šetnje. Stanice imaju slojeve. Za svaku pticu ima 100 cm2 površine. Ova je opcija najprihvatljivija ako se planira zimovanje domaćih pilića u polikarbonatnom stakleniku.\nPrednosti tehnike održavanja ćelija:\nkontrola zdravlja ptica;\nsigurnost hrane od širenja;\nmogućnost organiziranja cjelovitog osvjetljenja i grijanja za sve pojedince istovremeno.\nZimi, kokoši nesnice trebaju dodatno grijanje. Bolje je dati prednost IR žaruljama. Jedan takav uređaj omogućuje zagrijavanje 1-12 m2. Grije ne zračni prostor, već predmete na koje padaju zrake. Osim toga, IR žarulja suši leglo, što vam omogućava da promijenite vlažnost.\nJoš jedna prednost ovog uređaja je mogućnost ostavljanja svjetla tijekom sata. Nije previše svijetla, ima smirujući učinak na živčani sustav pilića i ne sagorijeva kisik. Korištenje buržoazije još je jedan način zagrijavanja područja. Pogodniji je za kapitalne kuće u kojima se kokoši drže u kavezima (s kućama koje žive u njima postoji veliki rizik od ozljeda).\nZimske piliće u stakleniku uključuje ugradnju opreme za grijanje. Za velike pileće kuhače prikladni su dizelski štednjaci. Ne puše i opremljeni su različitim načinima napajanja koji se postavljaju ovisno o području. S takvim je uređajima moguće organizirati uzgoj pilića u inkubatorima čak i zimi.\nZimovanje kokoši nesilica uključuje organizaciju hodanja. Pilići podnose temperaturu do -10 ℃. S padom ovog pokazatelja, bolje je ne pustiti pticu na ulicu da ne smrzne noge. Ako primijetite da ptice šepaju, ne dopustite im da hodaju.\nProstor za hodanje treba pripremiti tako da kokoši nesnice, ako se drže zimi, imaju priliku izvesti cjelovitu vježbu. Mjesto se čisti i posipa sijenom ili piljevinom. zimi, na području za hodanje ne smije ležati snijeg. Bolje je ptice izvesti vani u sunčanim danima, ne više od 2 sata.\nČim ptice lede, a perje se promijeni, možete početi organizirati njegu kokoši zimi, što povećava proizvodnju jaja. kokoši nesnice počinju manje odlagati jaja instinkt prokreacije u njima djeluje u proljeće. Organizacija umjetnog proljeća pomoći će u održavanju proizvodnje jaja.\nZimi se kokoši nesnice najbolje drže u toploj sobi gdje temperatura zraka ne padne ispod 15 ℃. To će pomoći povećati produktivnost za 40%. kokoši u zimskoj kući kod kuće golubaju ne više od 14 sati. Održavanje pilića zimi s dužim izlaganjem smanjuje životni vijek. U nekim slučajevima, produljeno dnevno svjetlo dovodi do prevremenog taljenja. Tada pilići potpuno gube sposobnost odlaganja jaja i umiru 1-2 godine ranije.\nZimovanje domaćih pilića bez gubitka produktivnih kvaliteta moguće je prilikom instaliranja posebnog uređaja - reostata koji kontrolira svjetlinu rasvjete. To će vam omogućiti da pošaljete pticu da spava na vrijeme prije mraka. Posebni senzori kreću se od žute do narančaste do noćne rasvjete..\nDrugi način povećanja produktivnosti je hranjenje zelje. Opcija je pogodna za one koji imaju zimski staklenik. Možete sijati travu i hraniti je pilićima tijekom cijele godine. Tehnika hranjenja povećava proizvodnju jaja za gotovo 50%.\nSmanjite zalihe na 1 piletinu po m2 područje. Kokoši se loše nose s velikom gužvom i češće umiru od bolesti. Za odlaganje jaja potrebna im je privatnost, a s velikom populacijom to je teško postići..\nZimsko držanje domaćih pilića zahtijeva poseban pristup. Vlasnik se suočava sa zadaćom organiziranja dodatne rasvjete i grijanja, osiguravajući ptici kompletnu hranu.\nKokoši u ljetnom stakleniku zimi podnose temperaturu od 5-10 ℃ uz pravilnu njegu i higijenu. Ako se kokoši zimi pravilno paze, u potpunosti zadržavaju svoje proizvodne sposobnosti..


Petra Vlhova treći put zaredom okrunjena Snježnom kraljicom, Leona Popović sedmim mjestom ostvarila rezultat karijere\nU slalomskoj utrci Audi FIS Svjetskog skijaškog kupa „Snow Queen Trophy” 2022. Slovakinja Petra Vlhova treći je put zaredom uzela titulu Snježne kraljice. Nakon pobjeda 2020. i 2021., 26-godišnja Slovakinja je na jednoj od dosad najzahtjevnijih utrka Snježne kraljice odvozila sjajne dvije vožnje, čime je osvojila svoju četvrtu slalomsku pobjedu ove sezone i tako zadržala prvo mjesto na slalomskoj ljestvici FIS Svjetskog skijaškog kupa.\n„Svaka godina u Zagrebu je drugačija i svaka sljemenska utrka je teška, no danas su vremenski uvjeti bili zaista izazovni. Ipak, na kraju sam opet pobijedila, što je odlično. Mislim da je najbitnije fokusirati se na sebe i svoje skijanje, odnosno da to skijanje bude brzo. Onda se oko mene može događati sve, no to neće biti bitno. Ja sam u svojem balonu u svim vremenskim uvjetima i sa svakakvim podlogama i fokusirana sam. Glavni cilj su mi Zimske olimpijske igre i na dobrom sam putu da i tamo budem u dobroj formi. No, to je još daleko i imam se vremena dobro pripremiti“, izjavila je nakon utrke Petra Vlhova, koja je vodeću poziciju iz prve današnje vožnje zadržala do samoga kraja (1:56.99) i tako postala prva skijašica koja je tri uzastopne godine osvojila Snježnu kraljicu.\nDrugo mjesto u današnjoj utrci zauzela je Amerikanka Mikaela Shiffrin (1:57.49), vodeća u ukupnom poretku FIS Svjetskog skijaškog kupa.\n„Tek prije dva dana sam saznala da ću se danas moći natjecati. Situacija je jako nesigurna i nepredvidiva, nekim se sportašima jako teško vratiti u formu i stvarno sam zahvalna što sam ja to uspjela. Nedostaju mi vježba i treninzi, no super je što sam, po pitanju Covida-19, imala najbolji mogući scenarij i što sam se mogla natjecati, zbog čega sam jako sretna. Ovo je bila jedna od težih utrka na Sljemenu, no super sam odskijala i zadovoljna sam što sam to mogla nakon toliko vremena bez skija na nogama“, rekla je Mikaela Shiffrin, koja je ove godine šesti put stala na sljemensko postolje – četiri puta nosila je kristalnu krunu, a sada je drugi put utrku završila kao drugoplasirana.\n„Napravila sam veliku pogrešku, no skijala sam najbrže što sam mogla, dala sve od sebe i sretna sam što mogu stajati na postolju. Fokusirala sam se na skijanje, a ne na uvjete i vjetar jer upravo tada najbitnije dati sve od sebe. Nakon pogreške znala sam da sam izgubila puno vremena i samo sam htjela ići do svojih krajnjih granica te pokazati koliko sam brza. Samopouzdana sam i sve sam bolja. Volim gledati Petru i Mikaelu kada skijaju jer tada vidim što je sve moguće, a tako i ja rastem. Sve sam im bliža. Ove sezone cilj mi je i medalja na Zimskim olimpijskim igrama. To je san na koji sam usredotočena i nadam se da će se ispuniti“, nakon utrke je rekla Katharina Liensberger kojoj je ovo treće postolje na Sljemenu.\n„Osjećaj je stvarno super, u jako sam dobroj formi i to sam uspjela iskoristiti. Očekivanja s boljim rezultatima također rastu jer je želja uvijek biti bolji, no mislim da je važno ostati konstantan. Moj osjećaj na treninzima i skijama bolji je nego prije, samopouzdanija sam i to je ono što je bitno. Zbog toga i uspijevam napasti u svakoj vožnji te realizirati ono što si zacrtam. Svaka utrka je važna i ne želim si stvarati nikakav pritisak nego ostati u dobrom treningu i fokusirana“, izjavila je Leona Popović.


U Dubrovačo - neretvanskoj županiji porast broja zaraženih koronavirusom - Korčula online\nU Dubrovačo - neretvanskoj županiji porast broja zaraženih koronavirusom\nPrvom dozom cijepljeno je 11.576 osoba, a drugom dozom 2.139 osoba. Prema rezultatima sekvencioniranja za obrađenih 31 uzorak, uDubrovačko-neretvanskoj županiji do sada je zabilježeno 17 slučajeva britanskih sojeva i jedan južnoafrički. Južnoafrički soj je isto brže šireći soj, koji vjerojatno ne uzrokuje teže oblike bolesti, ali na njega cjepiva slabije djeluju.\nU OB Dubrovnik hospitalizirano je 66 osoba pozitivnih na koronavirus. Šest pacijenata zahtijeva intenzivnu skrb, od čega su petna invazivnoj, a jedan na neinvazivnoj ventilaciji.\nPOZIV GRAĐANIMA U četvrtak u Korčuli cijepljenje protiv koronavirusa\nUpućuje se svim sugrađanima javni poziv za cijepljenje protiv koronavirusa, koje će biti održano u četvrtak, 22 srpnja, od 8 - 17 sati u Centru za kulturu Ko..\nU Dubrovačko-neretvanskoj županiji u posljednja 24 sata zabilježeno je sedam novih slučajeva zaraze koronavirusom. Radi se o dvije osobe muškog spola i pet os..\nStožer civilne zaštite Dubrovačko-neretvanske županije upućuje svim sugrađanima javni poziv za cijepljenje protiv koronavirusa, koje će biti održano u peta..


Uspjeh splitskog fotografa: Naslovnicu kalendara Svjetske meteorološke organizacije krase vizure Splita! | DALMACIJA DANAS - obala, otoci, Zagora. Najnovije vijesti iz Dalmacije. Uspjeh splitskog fotografa: Naslovnicu kalendara Svjetske meteorološke organizacije krase vizure Splita! – DALMACIJA DANAS – obala, otoci, Zagora. Najnovije vijesti iz Dalmacije.\nUspjeh splitskog fotografa: Naslovnicu kalendara Svjetske meteorološke organizacije krase vizure Splita!\nVizure grada Splita, zbog sjajne fotografije Tina Juginovića, hrvatskoj lovca na oluje i člana Crometeo tima, krase naslovnicu kalendar Svjetske meteorološke organizacije\nSvjetska meteorološka organizacija, specijalizirana organizacija Ujedinjenih naroda, još je u rujnu proglasila je pobjednike svog natječaja za Kalendar za 2018. godinu. Na natječaj je stiglo oko 450 fotografija iz cijelog svijeta od čega je 50 odabrano u prvom krugu. Internet publika i stručni žiri odabrali su 14 fotografija koje će ove godine ući u prestižni kalendar. Više od četvrtine odabranih fotografija čine one iz Hrvatske!\nČetiri autora iz Hrvatske čije će fotografije krasiti kalendar za 2018. godinu su:\nIvan Stulić (Privlaka)\nIvica Brlić (Davor)\nSandro Puncet (Mali Lošinj)\nTin Juginović (Split)\nTako vizure grada Splita, zbog sjajne fotografije Tina Juginovića, hrvatskog lovca na oluje i člana Crometeo tima, krasi samu naslovnicu kalendar WMO-a.\nAutor ove fotografije nije krio zadovoljstvo što se upravo Split nalazi na naslovnici svjetski prestižnog kalendara:\n– Bilo mi je drago vidjeti da su svjetska publika, ali i žiri Svjetske meteorloške organizacije prepoznali ljepotu fotografije, no kada mi je stigao kalendar na kućnu adresu dodatno sam se iznenadio da su upravo moju fotografiju odabrali za naslovnicu. Lijepa je to promocija za Split na svjetskoj razini, ali i lijep poticaj za daljnji rad svim domaćim lovcima na oluje kojih osobito u Splitu i Dalmaciji ne nedostaje i koji fotografiraju po izrazito teških i zahtjevnim vremenskim uvjetima jer upravo tada nastaju najbolje fotografije – kazao nam je splitki fotograf.\nČestitamo svima koji su postigli ovaj sjajan uspjeh, a pobjedničkih 14 fotografija pogledajte u priloženoj galeriji:


Pismo iz Moskve: Ante Vrban\nObjavljeno: Ponedjeljak, 09 Rujan 2013 15:33\n- Hotel 9 bio mi je izazov iz više razloga - javlja nam se slavni hrvatski arhitekt Ante Vrban, s privremenom adresom u Moskvi, koji je nedavno otvorio od prvog dana popularni zagrebački hotel Boutique 9, smješten preko puta Autobusnog kolodvora - prvi od njih je njegova lokacija, htio sam njime "probuditi" ulicu u kojoj se nalazi. Kada radim u Zagrebu svi su projekti uglavnom na brdima iznad grada ili u strogom centru. To mi je dosadilo. Zato sam prihvatio raditi upravo njega. I mislim da je super ispao. Meni je Hrvatska uvijek inspiracija, jer mi je 90% projekata izvan nje. Trenutno su mi ugovori u Moskvi do kraja 2015., do onda ću dovršiti četiri vile i zgradu - .\n- Nakon toga ću odlučiti gdje ću dalje, jer tjedno dobivamo čak dva zahtjeva za projektiranjem… Kad budem pri kraju s poslom ovdje u Moskvi, donijet ću finalnu odluku. Planeta je jako mala, možda sam se malo zaželio Amerike. Vjerojatno ću u New York ili Miami. Europu sam radio od 2010 do 2013. Ali gdje god radio, Zagreb i Hrvatska su moj dom. Tamo je sve što volim, tamo sunce najljepše sja… - .\n- Kad kuća koju radim ima više od dvije etaže, volim svakoj od njih dati poseban izgled. Zato je svaki kat u Hotelu 9 drugačiji, pa gosti mogu birati u kojem se najbolje osjećaju. Radio sam dosta takvih manjih hotela, kao i one od po 200 soba… Razlika izmeđi takvih projekata je ogromna… Sličnost je jedino činjenica što su svi hoteli javno mjesto, pa moraju zadovoljiti više ukusa. S druge strane, posebne su i kuće koje radim, jer se onda moram potpuno posvetiti obitelji i njihovim svakodnevnim navikama. Funkcionalnost hotela i kuće su neusporedivi. Ja obožavam svoj posao, svejedno mi je koja je namjena prostora kojeg projektiram, jer svaki je unikatan na svoj način. Ujedno, uvijek želim da prostori koje radim imaju moj potpis, da budu prepoznatljivi kao moj rad - .\nTags: Interijeri Moskva Zagreb Ante Vrban Minimalizam Glamur Bijela Crna Zlatna Putovanja